
Kornati 


Mnogi su prvi put čuli za Kornate kada je dio otočja 
s Telašćicom, 1980., proglašen nacionalnim parkom. Do 
tada su Kornati i oni koji su s njima i u njima živjeli bili 
na rubu medijskog, društvenog i svakog drugog intere- 
sa. Sve što je otočje stoljećima držalo po strani: neistra- 
ženost. nepristupačnost, rustičnost i siromaštvo, počelo 
se od tada pretvarati u prvorazredne vrijednosti, iz dana 
u dan postajati sve važnijim, a u suvremenom svijetu 
opterećenom konfekcijskim proizvodima svih vrsta - 
upravo najvažnijim. Svi su u Kornatima i onome što oni 
čuvaju otkrili jedinstvenu prirodnu i antropološku 
baštinu. 

Teško bi danas bilo naći iole upućena čovjeka koji 
nije čuo za ovo otočje. Nema dana da se slike Kornata 
ne nadu na stranicama novina ili TV ekranima. 
Ikonografija velikih turističkih sajmova zatrpana je 
razglednicama s arhipelaga. Gastronomska ponuda s 


toga otočja dospjela je na stranice najuglednijih turisti- 
čkih revija... Odakle takvo zanimanje za ovo donedavno 
udaljeno i nepoznato otočje? Cime privlače Kornati? 
Što su to Kornati? 

Je li to razglednica, sveobuhvatan pogled na otočni 
labirint iz aviona ili nekog od kornatskih vrhova, prisje- 
ćanje na mitološke pomorce i slavne posjetitelje, asoci- 
jacija na stvarne i izmišljene legende? Privlači li to njiho- 
va prošlost: ostaci prvih kolonizacija - vivariji, solane, 
villae rusticac, utvrde. crkve, kapelice - ili možda njihova 
sadašnjost: još prisutni tragovi zanemarenih djelatnosti 
- kilometarski suhozidi. izolirane ograde, muli, sterala, 
stanovi i sakaturi? Jesu li Kornati samo san umornih 
stanovnika zagušenih gradova, znatiželja učenjaka, iza- 
zov mladih željnih avanture, nedovršeni projekt ekologa 
i ljubitelja prirode? Ili samo nada da će se ostvariti iluzi- 
ja: sam u otočnom labirintu, sam u svojoj uvali, sam na 


pustom otoku... kupanje u čistom moru, rudimentaran 
ribarski jelovnik, elementarnost svega što okružuje? 
Svaki je zemaljski prostor uređen po svojim pravili- 
ma, božanskim, prirodnim ili ljudskim. Svaki je poseban 
i različit. Po kojim su to pravilima uredeni Kornati? 
Čega tamo ima što se ne može naći na drugim mjestima, 
na drugim jadranskim i mediteranskim otocima? Jesu li 
to kornatske krune, golemi broj malih otoka, izvanredno 
razvedena obala, fantastično podmorje, nedostupna i 
nepoznata polja i ograde, tišina i mir samotnih uvala... 
Svatko će reći, pa toga ima svugdje! O čemu je onda 
riječ? Odgovor nije ni jednostavan ni jednoznačan. 
Knjiga koja je pred vama pokušaj je da se on nađe. No 
na jedno je pitanje moguće odgovoriti već sada: ono što 


b 


Arhipelag - pogled iz Telašćice 


Kornate čini posebnim i različitim od svih arhipelaga 
jest raspored i odnos svih sastavnica koje ih drže na oku- 
pu - i onih prirodnih i ljudskih i onih prošlih i sada- 
šnjih. 


Prirodna osnova 


Otočni vijenac od četiri niza 


Kornati su najgušći arhipelag na Sredozemlju. 
Nigdje se u ovom velikom moru nije na tako malo pro- 
stora stisnulo toliko otoka. Zbog nejasnih kriterija oko 


definicije otoka općenito, nema opće 
suglasnosti o njihovu broju. No smatramo 
da nećemo pogriješiti ako ovaj broj zao- 
kružimo na 150. Površina akvatorija u 
kojemu su smješteni iznosi oko 320 km“. 

Otočje je poredano u četiri paralelna 
niza. Nizovi ni na kartama ni u narodu 
nemaju svoja posebna imena, ali ćemo ih 
zbog lakšeg snalaženja u prostoru i u izla- 
ganju zvati - idući od jugozapada prema 
sjeveroistoku - pučinski (najveći otoci 
Levrnaka, Piškera, Lavsa i Kurba), kornat- 
ski (najveći otok Kornat), žutski (najveći 
otok Žut) i sitski (najveći otok Sita). 
Lokalno stanovništvo i vlasnici posjeda 
dijele otočje na dvije velike cjeline: Gornji 
Kurnat, kojemu okosnicu čine otoci Žut i 
Sita, i Donji Kurnat, kojemu okosnicu čini 
sam Kornat, najveći otok u skupini. i već 
spomenuti otoci pučinskog niza. 

Kornati su, poput mnogih jadranskih, 
mediteranskih i svjetskih otoka, nastali na 
kraju ledenog doba kada se površina svih 
mora tako osjetno podigla da su bivša 
polja postala more, a bivši gorski lanci 
otoci. Proces izdizanja razine mora u 
nešto promijenjenom obliku (otprilike 
I mm na godinu) traje i danas. Da je tome 
tako, potvrđuju antički ostaci u Kornatima, 
koji su prije dvije tisuće godina bili iznad 
morske površine ili na njezinoj razini. 
Najbolje očuvani među njima jesu vivariji 
u podmorju otoka Svršate i u Maloj 
Proversi, potopljene solane u Sipnatama i 
Lavsi, potopljeni »muli u podmorju 
Trstikovca, Stativala i Sedlastog boka, nei- 
straženi podmorski ostaci u Piškeri. 

Najveći otok u arhipelagu jest Kornat. 
Murterini. najbrojniji medu vlasnicima 
posjeda, nazivaju ga Kurnat, otočje 
Kurnati, a sebe Kurnatarima, ostali susjedi 
i šira javnost uglavnom Kornat i Kornati. 
Površina otoka iznosi 32 525 315 m"; dulji- 
na litorala 66,1 km, a visina 235m - vrh 


Otok Zornik 


Otok Dragunarica 


Među prvima kolonizirana - uvala Sipnate 


Metlina. Otok je dug 25,2km ili 13,6morskih milja. No 
osobitost i prepoznatljivost kornatskog arhipelaga čine 
mali otoci. Površina svih otoka iznosi 69,5km?. Od nje se 
66,5% odnosi na dva najveća (Kornat i Žut), a na preo- 
stalih 148 otpada 33,5%. Prosječna je dakle površina 
kornatskog otoka, kada se izuzmu najveći, vrlo mala: 


saa: 


VE će lani 6 e ja di jea ron 


Katina i Vela Proversa 


jedva 0,16km“. Neki su tako mali da među geografima 
nema suglasnosti oko njihova statusa. Odatle i dio zbrke 
oko broja kornatskih otoka. Međutim. u jednom priro- 
dno strukturiranom ambijentu sve ima svoje mjesto, pa 
tako i malo može biti veliko. Čini se da je upravo o tome 
riječ na Kornatima. 


Mir je zavladao otočjem - Kornati u suton 


Kornati - nacionalni park 


Dio Kornatskog otočja, otprilike dvije trećine kopna 
i akvatorija, danas je nacionalni park. Iz Zakona o uvo- 
đenju najvećeg stupnja zaštite izostavljeni su Žut i Sita 
sa svojim otocima, iako geomorfološki, geografski 1 kul- 
turološki pripadaju kornatskoj otočnoj skupini. Od pro- 
glašenja otočja nacionalnim parkom, 1980., na 
Kornatima su provedena mnoga znanstvena istraživa- 
nja, osobito ona koja se odnose na prirodnu baštinu. 
Ova su istraživanja iznijela na vidjelo brojne obavijesti o 
geološkim, meteorološkim, zemljopisnim, biološkim i 
drugim osobitostima otočja. Popisano je do sada 537 
biljnih vrsta na kopnu, 226 svojti bentoskih alga, oko 850 
vrsta Živih organizama u moru, a među njima 579 
beskralježnjaka, 160 vrsta riba, jedna kornjača i tri vrste 

sisavaca, od kojih je jedan - morska medvjedica - vjero- 
jatno zauvijek izgubljen. 

Unatoč tako velikim brojevima, svi se slažu da su 
Kornati nedovoljno istraženi. Ovu tvrdnju može potkri- 
jepiti samo jedan podatak. Znanstvenici smatraju da bi 


se broj svih živih organizama u moru, kada bi bili istra- 
ženi, kretao između 2500 i 3000. Isto tako nedostatno je 
istražena i opisana antropološka baština otočja, pa ćemo 
to ovom prilikom pokušati bar djelomično ispraviti. 


Krune - kameni Štit od otvorena mora 


“ri las s em A M 
pripit“ nA 


o 


a 


Pod krunom od Mane 


Okrunjeni otoci 


Svojim postankom, načinom formiranja, geološkom 
građom i vrstama tla kornatski se reljef ni po čemu ne 
razlikuje od ostalih jadranskih otoka, osobito susjednih. 
Medutim, samo ovdje nalazimo jedan tip litorala kojega 
nigdje drugdje na Jadranu nema. Riječ je o strmo odsje- 
čenoj obali prema otvorenom moru. 

Ova se posebna konfiguracija u lokalnom govoru 
otočana naziva krunom, a u stručnim i medijskim krugo- 
vima najčešće klifom ili strmcem. Krune su nastale 


Lijevo: 
Kruna na Kolobučaru 


tektonskim rasjedom kojim se pučinski dio otočja odlo- 
mio i nestao pod morem. Naknadnim erozivnim proce- 
sima pod utjecajem vjetra i morskih struja oformio se 
niz od strmaca koji štite otočje od otvorena mora. Krune 
započinju otokom Pularom na jugoistoku, protežu se 
kopnom i u podmorju preko otoka Kasele, Kolobučara, 
Lavse, Velikog i Malog Škanja, Velike i Male Panitule, 
Piškere, Velikog i Malog Rašipa, Mane, Borovnika, 
Baluna, Mrtvača, Velikog i Malog Obručana te završa- 
vaju s jugozapadne strane Dugog otoka na rtu Lopata. 
Ovu konfiguraciju Dugootočani nazivaju stenama. 
Najviše među njima nalaze se na otocima Kolobučaru 
(82m), Velikom Rašipu (62m) i Mani (68m) u 

Garma 


Kornatima te lokalitetu Grepašćak na Dugom otoku 
(166m). Duljina svih kruna na kornatskom dijelu arhi- 
pelaga iznosi oko sedam kilometara, a otprilike isto su 
toliko duge i dugootočke stene. 

Krune su, zbog svoje osobite građe, izgleda i nedo- 
stupnosti čovjeku, pogodno stanište mnogim vrstama 
ptica, osobito roncima (Pediceps cristatus), divljim golu- 
bovima (Columba livia) i caparanima (Cypselus mariti- 
mus). Na njihovim strmcima rastu rijetke endemske 
vrste biljaka i raslinja, prilagođene životu u osobito 
teškim uvjetima. U njihovu strmo odsječenom podmorju 
nekada su se nalazila najpoznatija lovišta jastoga 
(Palinurus vulgaris), raroga (Homarus vulgaris) i mnogih 
visokokvalitenih vrsta riba. 

Duljina kornatskog litorala iznosi oko 307km. Na 
ovako dugoj obalnoj crti mnogo je pličina, rtova i uvala. 

Osobitu pozornost privlače garme - strmo usječene uva- 
lice izglodane djelovanjem mora. Za neke veće može se 
pretpostaviti da su bile priručni kamenolomi (petrale), a 
druge izvrsna skloništa za ribare, brodove i ovce. Neke 
su svojim otocima odredile i ime (npr. Garmenjak). 
Riječ nije ni grčka ni romanska pa se može misliti da 
dolazi iz jezičnog fonda prvih stanovnika. 


Podmorje - zakopano blago 


Najslavniji dio kornatske povijesti, vidjet ćemo, 
odnosi se na ribarstvo. Potopljene nizine, livade morskih 
cvjetnica (posidonia oceanica) s velikim brojem podmor- 
skih uzvisina i pličina, razvedenom obalom i podvodnim 
strmcima, te osobito blizina Kulfa (otvorenog mora), bili 


a. 


| «Ea 


Kralj s krunom - Rašip 


su razlogom izvanredne poribljenosti arhipelaga. lako 
današnje stanje ribljeg fonda nije ni blizu negdašnjem, 
Kornati su još uvijek u svijesti mnogih posjetitelja poj- 
mom ribljeg eldorada. Autor je u kornatskom podmorju 
izbrojio više od stotinu podvodnih uzvisina različita obli- 
ka. Najčešće su medu njima braci (podmorski vrhovi) i 
mele (plitki produžeci otočnih rtova). No najprivlačniji 
dio podmorja danas, osobito za ronioce jest takozvana 
staza (prag, kadija), strmo odsječen podmorski rub pre- 
ma otvorenom moru, koji je dio onog istog rasjednog 
niza što ga nalazimo na otočnom kopnu u obliku već 
spomenutih kruna. Na stazi i pod stazom staništa su 
mnogih vrsta riba, rakova i koralja. 

Iako s nekoliko izrazitih pličina i plitkih prolaza 
(Vesejuh, Kalahatin od Ropotnice, Sušica, Tovarnjak, 
Pinezelić, Misi), plovidba arhipelagom, uz malo opreza, 


ne predstavlja znatniju opasnost, prije svega zato što 
mnoge pličine imaju isti pravac pružanja kao i glavni 
kanali kojima se plovi kroz Kornate, to jest: jugoistok - 
sjeverozapad. 


Biljke - svega ima, 
ništa se ne vidi 


Budući da su otoci najduže služili kao pašnjak, prvi 
je interes vlasnika bila kvalitetna trava za što više ovaca 
i koza. Procjenjuje se da su svi pašnjaci arhipelaga mogli 
hraniti oko 7 000 ovaca, što govori o vrlo niskoj izdašno- 
sti kornatske trave - mogoruša (Brachypodium ramo- 
sum). Potrebno je oko 10 000m? za jednu ovcu. Zbog 
toga je na ovim pašnjacima mogla opstati samo tzv. pra- 

Na prethodnoj stranici: 

Iris illyrica Tomm 
Geranium sp. et Euphorbia exigua 
Corydalis acaulis (Wulf.) Pers. 


Rubia peregrina L. 


Pi, 


Euphorbia pinea L. 


menka - mala, vižlasta i izdržljiva ovca koja, ako nema 
vode, pije i more. 

Poput mnogih onodobnih stočara i težaka, i 
Kurnatari su do pašnjačkih i kasnije obradivih površina 
dolazili paljenjem. Postupak se obnavljao svakih nekoli- 
ko godina, po određenom redu i u određeno vrijeme. 
lako se zna da su događaji ponekad izmicali kontroli, u 
cjelini, pašnjak se palio organizirano. Vidi se to po tome 
što svi otoci u arhipelagu nisu jednako goli i što domina- 
tno raslinje na otočju, mrta (Pistacea lantiscus), nije 
jednako raspoređeno na svim točkama. Dokaz su zaje- 
dnice crnike (Quercus ilex) na dva mjesta na Piškeri, 
Lavsi i veliki kompleks Crnike sa sjeveroistočne strane 
Vruja, u kojemu su svi vlasnici iz spomenutoga porta 
mogli "brati drva". Kurnatar se nije mogao odreći crnike. 
Ogrjev, drvo za razne alate i brodogradnja, prevažne su 
Činjenice u životu težaka-pomorca. Osobito je potreba 
za gradnjom brodova čuvala crniku k'o oči u glavi. 


Reichardia picroides (L.) Roth. 


Vitex agnus-castus L. 


Lichenes 


Posljedica paljenja pašnjaka danas je gotovo lunarni 
pejzaž otoka Kornata i još nekih većih otoka, npr. 
Kurbe. Škuja, Lunge. Izolirana stabla divlje masline 
(Olea oleaster), smrike (Juniperus oxycedrus), komore 
(Plultvrea latifolia), smokve (Ficus carica) ili konopljike 
(Vitex agnus-castus) u ovoj bjelini kojom gospodari 
mogoruš i kamen više podsjećaju na land-art nego na 
ozbiljan prilog biljnom pokrivaču. Ipak, svega ima mno- 
go više nego što se vidi. Ovaj kameni okvir još uvijek 
čuva do danas popisanih 537 biljnih vrsta. Osim spome- 
nutih, najvažnijima se po raznim osnovama čine: slavuja 
(Salvia officinalis), smij (Helichrysuwm italicum), sita 
(Juncus maritimus), šparoga (Asparagus acutifolius), 
sikavac (Scolymus hispanicus) i čeprj (Asphodelus micro- 
carpus). Polja i vrtovi bili su nekoć zasađeni gotovo svim 
kulturnim biljkama, računajući i žitarice. Njihov neizra- 
vni trag jesu gumna, rasporedena po mnogim portima. 

Mnoge će promjene zadesiti kornatski 
krajolik u šezdesetim godinama prošlog 
stoljeća. Neke su započele još ranije. kade 
je drvo u ribolovu zamijenila plinska svje- 
tiljka. tzv. petromax. Posustajanje stočar- 
stva, zatim poljoprivrede, pojava plina u 
kućanstvu, uvjetovali su velike promjene u 
izgledu krajolika. Nove nekontrolirane i u 
doba intenzivne poljoprivrede jako nepo- 
željne vrste postupno preuzimaju prevlast 
u pejsažu, osobito u blizini naselja. Medu 
njima na prvom je mjestu alepski bor 
(Pinus halepensis). 


srada za jednu smokvu - Kravjačica 


Alepski bor (Pinus halepensis) 


Voda - ima je svugdje, 
nigdje dovoljno 


Vode je na otocima uvijek bilo 
nedovoljno, na Kornatima osobito. 
Padaline su na Kornatima ispod pro- 
sjeka susjednih otoka. Stoga su prvi 
Kurnatari pili vodu iz kraških jama. 
Neke od njih komuniciraju s morem, a 
neke ne. Na površini mora "pliva tanki 
sloj slankaste, tzv. bočate, vode. 
Gotovo svaki veći otok ima svoju 
jamu, a neki i više njih (Levrnaka 6). 
Speleolozi su ih pobrojili 24, autor 27, 
no ni jedan od ovih brojeva nije kona- 
čan. Najzanimljivijima se čine, osim 


Pogled s Krbara 


onih na Levrnaki, jame-špilje na otocima Kurbi, Piškeri, 


Mrtvaču, Tovarnjaku, Katini i Zutu (u Pinezelu). Voda 
na njihovu dnu odredila je imena nekim otocima i loka- 
litetima: Jadra, Šipnate, Vruje, Vodenjak, Vodeni Opuh, 
Pišćak... 

Zbog poslovična siromaštva Kurnatara, poteškoća u 
izgradnji i pomanjkanju materijala, samo su rijetke kor- 
natske obitelji imale cisternu. Cisterne po portima u 
načelu nisu bile pod ključem. Njihovom vodom služili su 
se i ribari nekurnatari (Prvićani, Ižani, Jezerani, 
Vrgadini...). Zauzvrat su pazili na dobra vlasnika u nje- 
govoj odsutnosti. Jedinu javnu cisternu za potrebe riba- 
ra sagradila je Austrija u Kravjačici 1910. 


Osobito mjesto u opskrbi vodom imale su, kao i na 
drugim otocima, lokve. Lokva je prirodna ili artiticijelna 
udubina u nepropusnoj zemlji, obično u sredini polja. 
Lokve su bile u čestim sušnim razdobljima pouzdan 
izvor za napajanje stoke. kasnije i za zalijevanje vinogra- 
da. Pažljivo su održavane i danas još uvijek, iako zapu- 
štene, predstavljaju najvrjednije etnološke sklopove u 
arhipelagu. Njihovo korištenje regulirano je običajnim 
pravom lokalne zajednice, ponekad i čvrstim ugovorom 
(poput onoga o diobi Kornata iz 1897.). Najveća i najbo- 
lje uređena bila je lokva u Tarcu. Veće lokve, osim Tarca, 
bile su, a i danas im se još vidi trag, u Trtuši, Poselu, 
Pišćaku (Kornat), na Lavsi Žutu. 


. 
it X draPtdak.« 
EN e SGS ARIS sk dolor 


Moji Ut ovaa 


Kornati - kolonatski posjed 


Otočje bez stalna naselja 


Dugi otok i najveći otok u arhipelagu, Kornat, bili su 
u ne tako davnoj prošlosti isto kopno. Vidljivi tragovi 
prvih stanovnika. librinske gomile, po svojoj su strukturi 
jednake na jednom i drugom otoku. Postavlja se pitanje, 
kada je riječ o naseljenosti otočja, kako to da je Dugi 
otok. koji je, istina, mnogo veći od Kornata. premrežen 
s jedanaest naselja. dok se na Kornatima u čitavoj povi- 
jesti nije uspjelo utemeljiti ni jedno, u demografskom 
smislu riječi, pravo naselje. Istodobno mnogi zadarsko- 
šibenski otoci s nekoliko puta manjom površinom i s 
relativno lošijim uvjetima za život prvih stanovnika - 
naseljeni su. 


LA 


Kultna biljka na kultnom mjestu - smokva u liburnskoj gomili 


Na mnoge se načine pokušalo odgovoriti na ovo 
zamršeno pitanje. Otok Kornat vrlo je dobro i za čovje- 
ka povoljno razveden sa svoje od obale udaljenije stra- 
ne. to jest s jugozapada. Ako se tome još pridoda da je 
prolaz Vela i Mala Provresa nastao relativno kasno 
(izdizanjem razine mora), mogla bi se velika udaljenost 
od centara demografske iradijacije na kopnu smatrati 
zaprekom u konstituiranju naselja. No u tom se slučaju 
postavlja pitanje kako to da Žut. takoder veći od mnogih 
susjednih naseljenih otoka koji je svojim pitomom i 
razvedenom obalom okrenut prema kopnu i nije ad nje- 
ga previše udaljen. nije uspostavio trajno naselje? 


Povjesničari se slažu u tome da do konstituiranja 
naselja na ova dva otoka nije došlo zato što su oni odu- 
vijek bili kolonatski posjed zadarskih gospodara. To je 
poznata i nepobitna činjenica, no ostaje otvorenim pita- 
nje zašto su to Kornati oduvijek bili. a neki drugi otoci 
iz zadarsko-šibenskog arhipelaga - u trenutku naseljava - 
nja po svemu slični njima - nisu? Ovo naizgled nevažno 
pitanje ne bismo ni spominjali da na ovim otocima nije 
Sve, osim prirode, uvjetovano ovom činjenicom - činje- 
nicom kolonatskoga posjeda. Pa što je to kolonaiski 
posjed? To je u kornatskom slučaju prostor u kojemu svi 
vlasnici i korisnici imaju svoje trajno boravište (domicil) 
u nekom drugom naselju (Murter, Betina, Zaglav, Sali), 
a velik dio svog vremena i svojih aktivnosti provode na 


posjedu u arhipelagu. Odatle najveći broj posebnosti o 
kojima će biti riječi, a da bi se one lakše razumjele i 
pratile. bilo je potrebno ovo malo objašnjenje. 


Kolonizacija Kornata - 
dar koji se nije mogao odbiti 


Prvi stanovnici kornatskog otočja, kako je već kaza- 
no, bili su Liburni - etnos rasprostranjen na području 
koje je po njima u antici nazvano provincija Liburnia - 
koja se protezala od Istre do ušća rijeke Krke. Sami 
Kornati bili su dio akvatorija u kojemu su Liburni - čini 
se - suvereno vladali i čiji su promet kontrolirali, onaj 


Murter - kornatsko antropološko ishodište 


Tuwreta - custodia Insulae Sanctae Mariae 


dio šireg akvatorija koji povjesničari antike nazivaju 
Liburnicae insulae. 

Liburne su na Kornatima, od I. stoljeća nove ere, 
zamijenili novi kolonizatori. Teško je, osim na temelju 
ostataka materijalne kulture, reći na koji su način 
upravljali ovim prostorom, ali je razložno pretpostaviti 
da to nije bilo bitno drugačije od onoga što se događa- 
lo na drugim malim ili manjim otocima bez antičkih 
gradova. Posjed je bio dakle u vlasništvu ili na korište- 

nju zaslužnih obitelji ili odanih podanika imperija. 
Budući da pisanih tragova nema, osim ako se njima ne 
smatraju preživjeli romanski oblici u imenima otoka, 
ustvrdit ćemo, kao i u slučaju Liburna, da je sve što 
znamo o toj vladavini do nas došlo preko ostataka 
razorenih villa, solana, vivarija ili tereta s potopljenih 
brodova. 


U vremenu kada su Kornati bili dio važnoga plovi- 
dbenoga puta, a povjesničari misle da je jedan od tih 


trenutaka pokušaj Justinijanove obnove Bizanta u VI. 
st., na otoku Kornatu sagradena su najmanje dva obje- 
kta od izvanredne važnosti, oba na lokalitetu Tarac. Prvi 
je utvrda Ziweta na vrhu iznad polja, s koje se nadzirao 
plovidbeni put kroz Kornatski kanal, a drugi crkva svete 
Marije u podnožju. Da je crkvi pripadalo važno mjesto 
u svijesti tadanjih stanovnika, vidi se iz toga što se od 


početka XIV. stoljeća čitav otok naziva raznim inačica- 
ma njezina imena, a najčešća je Insula Sanctae Mariae i 
iz nje izveden hrvatski oblik Stomorin otok. 


Ime: Okrunjeni otok 


Zanimljivo je medutim da dva najvažnija autora koja 
u to rano doba spominju jadranske otoke ne spominju 
Kornate. Ni Anonim iz Ravenne (VII. st.), ni Konstatntin 
Porfirogenet (X. st.) ne navode oblike koji bi se mogli 
pouzdano identificirati kao ime za ovo otočje. Neki 
autori žele vidjeti u  Porfirogenetovoj  složenici 
Katautrebeno moguća imena Katau i Greben (Tkon i 
Greben - ovo drugo odnosilo bi se navodno na Kornat). 


Crkva Pohođenja Marijina - Gospe o' Tarca 

Zovu ga Ražanj - jugoistočni krak otoka Kornata 


Kornati su tijekom antike i srednjeg vijeka, kao i 
danas, bili ekumena na rubu društvenoga i gospodarsko- 
ga interesa. Vidi se to i iz nepostojanosti njihova imena. 
Tek na koncu ovoga razdoblja prvi put nalazimo jezični 
oblik blizak današnjem - Encoronata (Vescontijeve karte 
1318.-1321.) - te nešto kasnije njemu slične Lincoronata, 
Incoronata, Coronata... Ako nema dvojbe u to da se svi 
oni mogu pouzdano izjednačiti s današnjim oblikom 
imena, mnogo se rasprava vodilo oko njegova podrijetla. 


Lijevo: 
Sveti Ante: blagoslov s Punte Opata 


Skok smatra da je ime izvedeno od lat. participa prošlog 
Corrimatus “razdrobljen, razmrvljen“, što se po njegovu 
mišljenju dobro poklapa sa stanjem na terenu. Drugi 
lingvisti, među kojima je i autor, misle da ime dolazi od 
lat. participa coronata, još preciznije incoronata (insula) 
“okrunjen otok“. Zaista, na svom jugoistočnom kraju 
Kornat započinje kamenom liticom oko vrha Opata, 
koja stoji poput krune na vrhu prvoga kornatskog rta. 
Kako su rtovi važna mjesta za imenovanje u otočnoj 
toponimiji, razložno je pretpostaviti da je po rtu čitav 
otok dobio ime, potom i čitav arhipelag. Mnogi su učeni 
pojedinci oblik coronata prevodili na hrvatski, pa tako 
susrećemo imena kao što su: Krunjenica, Kraljevac, 
Krunarski i Krunski otoci. No tako nikada nitko otočje 
nije zvao, a ne zove ga ni danas. 


Gospodari mora 1 krša: 
Saljani i Murterini 


Ribari 


Noviju povijest kornatskog arhipelaga i odnose koji 
su na njemu trajali sve do druge polovice XX. stoljeća 
odredio je jedan izum. Naime, na početku XVI. st. 
zadarski plemić Simun de Cedulinis izumio je lov srdela 
svjetlom. Do tada se plava riba lovila bez svjetla, za lje- 
tnih snirakova, povlačnim mrežama, na unaprijed odre- 
đenim (ždrebanim) poštama, a o lovu srdela nema spo- 
mena u dokumentima. De Cedulinis je svoj izum 
patentirao i dobio ekskluzivno pravo ribolova na 
Kornatima - tadanjem zadarskom akvatoriju - na 10 
godina. Izum je za današnje shvaćanje bio primitivan. 


Pred provom broda stajala je rešetka na kojoj su gorjela 
drva. Svjetlo plamena, potvrdilo se, privlačilo je ribu i 
"dizalo" je na površinu. Ulov ribe primjenom nove meto- 
de udeseterostručio se. Nastala je prava ribarske grozni- 
ca. lako su Kornati i prije u sprezi s Telašćicom bili 
važno ribarsko odredište, to nije bila ni blijeda slika 
onoga što se dogodilo nakon Cedulinisova izuma. Osim 
promjene urbanog i društvenog lika mjesta Sali - ishodi- 
šta ribarskoga poduzetništva - izgradnje ribarskog nase- 
lja u središtu arhipelaga na Jadri, golemoga povećanja 
obrtnih sredstava i bogatstva pojedinaca, ova nagla ribar- 
ska pomama imala je i druge, vidjet će se kasnije, socijal- 
ne, demografske, gospodarske i političke posljedice. 

Od tada su Kornati, uz hvarsko-viško, najvažnije 
ribolovno more na Jadranu, dominantni interes 
Serenissime, zadarskih i saljskih poduzetnika i ribara. 

Prva i najvažnija promjena za sudbinu otočja i dalji 
tijek događaja bila je da su dotadanji pastiri - koloni s 


Nekada središte kornatskoga ribarstva, danas nautičkoga turizma - Velika Panitula i Piškera 

Zaštitnica kornatskih ribara - Crkva Porođenja Marijina u Piškeri 


Dugog otoka - napustili stada koja su čuvali na kornat- 
skim pašnjacima i "prešli" u ribare. Ovo novo, neodrživo, 
stanje prisililo je zadarske gospodare, zakupce kornat- 
skoga pašnjaka, da na otočje dovedu nove pastire s dru- 
goga ruba arhipelaga - s otoka Murtera. 

Mletački i kasnije hrvatski ribarski poduzetnici, vla- 
snici brodova i mreža za lov na plavu ribu, smješteni u 

saljskom Portu, a potom i u Piškeri, stoljećima su upra- 
vljali odnosima u kornatskom ribolovnom moru. Svježa 
i usoljena riba bila je prevažan proizvod da bi se nadzor 
nad njim, jednom uspostavljen, ispustio iz ruku. Čak su 
mletački galijuni štitili ribare u vrijeme gusarstva i nesi- 
gurnosti na moru. Koloni na kornatskom kopnu, bezi- 
znimno težaci i pastiri bez ikakvih obrtnih ili proizvo- 
dnih sredstava, iz ribolova su bili potpuno isključeni. 

U opsežnim studijama o kornatskom ribarstvu u pro- 
šlosti, A. R. Filipi i J. Basioli potanko opisuju ribarske 
pošte, ribolovna sredstva, prihode, dažbine, troškove, 
ulov, a što je najvažnije, odnose koji su vladali između 
Saljana, ekskluzivnih gospodara akvatorija, i svih koji su 
na bilo koji način ovo ribolovno more htjeli dijeliti s 
njima. A njih nije bilo malo. Medu najvažnijima su 


Lijevo: 
Ostaci ostataka nekadašnje ribarske slave - spreža u Piškeri 
Na slijedećoj strani: 
Velika Panitula s ruševinama mletačkoga kaštela 


Ižani, Vrgadini, Murterini, Prvićani i Zlarinjani. Osobito 
mjesto na ovoj listi želja pripada Murterinima, iako 
nevažnim za povijest kornatskoga ribarstva do početka 
XIX. stoljeća. Jer, upravo je njima sudbina odredila da 
zajedno sa Saljanima u arhipelagu provedu nekoliko 
stoljeća. 

S obzirom na to da se ni na Kornatu ni na Žutu nije 
uspostavilo naselje, Kornati su do danas ostali ono što 
su bili od antike, to jest kolonatski posjed. Zbog toga je 
prirodno što je razvitak kornatskoga ribarstva tekao 
preko gradova koji su bili gospodarski najmoćniji. 
Murter, tada Srimač, koji se prvi put spominje u isto 
vrijeme (1285.) kao i Sali (1289.), od prvog je dana iz te 
aktivnosti bio isključen, i to ne zbog udaljenosti od kor- 

natskih ribarskih pošta ili pomanjkanja radne snage, 
nego zbog udaljenosti od Zadra - tada najmoćnijega 
jadranskoga grada - u čijoj su se utjecajnoj orbiti našli 
Sali, najveće i najbliže naselje kornatskim lovištima. 
Nepostojanje pravog naselja u Kornatima otvorilo je 
slobodan pristup saljskim ribarima i njihovim paronima 
prema kornatskom ribolovnom moru. To pravo na ribo- 
lov, koje se i danas s nostalgijom zaziva, bilo je u stvari 
pravo jačega i moćnijega, pravo prvopristigloga na osvo- 
jeni teritorij, od kojega se - kada se jednom praksom 
uspostavilo i interesom potvrdilo - teško odstupalo. 
Svijest o pravu prvenstva na ribolov u arhipelagu osobi- 
to je osnažila izgradnja ribarskog naselja na Jadri, dana- 
šnjoj Piškeri. Prihodi koje je od saljskih trata i ulovljene 
ribe, poreza i dažbina, prodane soli i opreme vukla 
Venecija, Zadar, saljski paroni, crkva i na koncu ribari, 
toliki su da se pravni status kornatskih lovišta nije ničim 
mogao dovesti u pitanje. Njegovu postojanost jamčile su 
sve administracije: i mletačka, i zadarska, i austrijska, i 
starojugoslavenska. Logična posljedica takva stanja jest 
da su se svi kornatski otoci u trenutku administrativnog 


ustrojstva Dalmacije na početku XIX. stoljeća našli u 
katastarskoj i političkoj općini Sali. 

U čitavom dugootočkom akvatoriju bilo je oko četr- 
deset što boljih što gorih pošta za ljetni ribolov, a od 
toga ih se tridesetak odnosilo na Kornate. Na ovom mje- 
stu treba reći i što se označava pojmom pošta u povijesti 
kornatskog ribarstva. Ribarska pošta, ili samo pošta, 
nije svako mjesto bogato ribom, već je to u prvom redu 
mjesto na kojem je ribolov bio tehnički izvediv. Budući 
da se mreža vukla po morskom dnu s obale, bila je to 
uvala čija konfiguracija dna ribolovni postupak nije 
dovodila u pitanje. To je razlogom što se mnoge povla- 
čne mreže, neke uvale, u kasnijim razdobljima i brodovi 
s ribarskom družinom, nazivaju fratom (od lat. trahere 
“vući" i paticipa tracta). lako se riječ sačuvala do danas, 
Hrvati su je često u imenima pošta zamjenjivali doma- 
ćom riječju lov, pa odatle imena uvala s ovom osnovom: 
Lovišće, Lojišće, Lojena... Na početku ribarskog »mraka 
sve su ribarske družine sudjelovale u ždrijebu (brušketu ) 
za ribarske pošte. 


Ribarska okupacija kornatskih voda, više ili manje 
intenzivna, trajala je dulje od četiri stoljeća. Bezbrojne 
dukale, terminacije i presude zadarskih knezova, i kasni- 
je sudova, držale su stanje pod nadzorom. Zahtjeve 
mještana sa susjednih otoka za pravo na ribolov sve su 
administracije sustavno odbijale. Ako se ponekad i od 
prilike do prilike popuštalo Ižanima, mnogo se to rjeđe 
činilo — Prvićanima i  Zlarinjanima, a osobito 
Murterinima. 


Pastiri i težaci 


Murterini su od početka XVII. stoljeća postali neu- 
godan susjed u Kornatima, iako u početku potpuno 
nezainteresiran za ribolov te stoga, u svojstvu ribarskoga 
konkurenta, u dokumentima potpuno neprimijećen. 
Vrlo dugo, od početka intenzivnoga kornatskog ribolova 
pa sve do sredine XIX. stoljeća, status i mjesto 
Murterina na Kornatima bili su bitno drugačiji. Naime, 


Bo 


Dioba pašnjaka - zidi od mora do mora 


na Kornatima je, osim akvatorija bogatog ribom, posto- 
jalo i kopno, i to - treba reći - veliko kopno s pašnjacima 
(69,5km?). Nakon što je većina Dugootočana napustila 
pašnjake i prešla u ribare, i vlasnici pašnjaka, također 
bogati Zadrani, traže pouzdane pastire za čuvanje svojih 
stada. Murterini, koji su se zatekli, osobito nakon pro- 
dora Turaka u zaleđe, na najnapučenijem hrvatskom 
otoku, traže egzistencijalni prostor izvan matičnih nase- 
lja i tako su se, prihvaćajući čuvanje stada na udaljenim 
otocima, našli na Kornatima. S obzirom na poslove koje 
su obavljali, obveze koje su bile vezane isključivo uz 
pašnjak, staništa udaljena od mora, siromaštvo, pomanj- 
kanje brodova, obrtnih sredstava i svake vrsti potpore, 
konačno, zbog već spomenutoga prava Saljana na more 
i ribolov, ovi su "kopneni" Kurnatari ostali potpuno 
isključeni iz aktivnosti na moru i prihoda koji su se od 
njih mogli pribaviti. 

Dvije su populacije - ribarska i težačka, saljska i mur- 
terska - kolonatske svaka na svoj način, živjele svaka na 
svome i svaka od svog dijela "osvojenog" životnog pro- 
stora. No još prije nego što su Murterini, Zaglavci i 
Betinjani otkupili pašnjak od zadarskih gospodara 
(1821., 1859., 1885. i 1896.), već od početka XIX. stolje- 
ća, počinju ribarski sporovi s gospodarima mora. 
Murterini, Betinjani i Zaglavci, instalirani na kornat- 
skom kopnu i vezani trajnim boravcima uza svoj posjed, 
usred akvatorija bogatog ribom i često gladni, morali su 
poželjeti da se i sami okušaju na moru. Saljani prosvje- 
duju pozivajući se na svoja povijesna prava. Ulog je 
velik. Saljani bi pastirima, novopečenim ribarima, pro- 
gledali kroz prste upotrebu malih ribolovnih sredstava 
uz obalu, jer znaju iz iskustva da ih oni ionako varaju. 
Ta, mala sredstva, ne ugrožavaju njihove vitalne intere- 
se: ulov plave ribe na pravim poštama. Međutim, sada 


Murterini, i ne samo oni, traže svoja prava, a za Saljane 
najbolnije od svih, pravo na lov na plavu ribu na pravim 
poštama. 

Tek nakon Drugog svjetskog rata u dva navrata tada- 
nja je vlast pokušala priznati činjenično stanje i omogu- 
ćiti Murterinima pravo na ribolov u Kornatima. 
Odlukama koje su donesene nisu bili zadovoljni ni 
Saljani ni Murterini. Njima je naime kornatsko ribolo- 
vno more podijeljeno na dvije utjecajne zone, sjeveroza- 


padnu "saljsku" i jugoistočnu "murtersku". Granica je 
išla od sredine otoka Piškere zamišljenom crtom prema 
istočnom rtu otoka Žuta. 

Ustrojstvom općina i kotara u bivšoj Jugoslaviji, 
Kornati su 1952., pretpostavljamo prije svega zato što su 
njihovi najbrojniji vlasnici bili Murterini, stanovnici 
tadanje općine Tisno i kotara Šibenika, priključeni admi- 
nistrativno i katastraski kotaru Šibeniku (danas Šibensko- 
kninskoj županiji i novoosnovanoj općini Murter). 


Uvala Ropotnica i polje Knježak 


Kakvo je stanje danas? Ponavlja li se ponovno povi- 
jest? Tko danas "vlada" kornatskim arhipelagom? 
Egzodusom s hrvatskih otoka šezdesetih godina i napu- 
štanjem mukotrpnih djelatnosti, Kornati su postajali sve 
pustiji, a posjed sve zapušteniji. S druge strane, otvara- 
nje granica, procvat nautičkoga turizma i reputacija 
nacionalnog parka dovode u arhipelag svakim danom 
sve više posjetitelja. Težište aktivnosti bivših pastira i 
težaka potpuno se s pašnjaka i polja seli na obalu i more. 
Došlo je vrijeme za novu prilagodbu. Na redu je ugosti- 
teljstvo i turizam. Je li to i njihovo posljednje "profesio- 
nalno" odredište? Sigurno ne. U prostoru koji je od 
1980. makar formalno pod najvećim stupnjem zaštite, 
sigurno ih očekuju nove obveze i nova iznenađenja. 


Kornatski vrhovi 

Antropološka baština 


Nastanak porta 


Jezičnim oblikom porat na Jadranu se obično ozna- 
čava dobro zaštićena uvala. Isto je i na Kornatima. 
Medutim, osim ovog značenja, zbog nepostojanja opće- 
prihvaćenoga termina za kuće rasporedene po kornat- 
skim uvalama, portom se nazivaju, a i mi ćemo ih tako 
Zvati, svi takvi habitati bez obzira na veličinu uvale i broj 
nastamba. 

Prve kornatske kuće vezane za kolonatski posjed 
gradile su se u unutrašnjosti otoka, u težištu posjeda. na 
rubu kornatskih polja. Do danas ih je preživjelo desetak. 
uglavnom su napuštene, većinom u ruševinama. Bile su 
to prizemnice ili katnice s prostorom za stanovanje. 
konobom, cisternom za kišnicu i s krušnom peći. Stala i 
tor za ovce obično su bili smješteni uza samu kuću. 


Otkupom Kornata u sL., faktičkim preuzima- 
njem vlasništva nad pašnjakom, došlo je do nagle 
eksplozije krčenja - pretvaranja pašnjaka u vinograde i 
maslinike. Obradive su se površine u prvih dvadesetak 
godina nakon otkupa udvostručile. Sve duži boravci ma 
Svome, sve šarolikije aktivnosti (i ovce, i masline, i riba) 
i sve veća obrtana sredstva poticali su na traženje nužno- 
ga prostora za privez broda, smještaj obitelji, čuvanje 
ribarske i težačke opreme na obali. Tražila se sigurna i 
zaštićena uvala što bliže udaljenom polju. Tako su nasta- 
le nastambe u uvalama na otocima Kornatu, Žutu i 


većim otocima arhipelaga. U lokalnom govoru porti. U 
početku, nakon otkupa i diobe posjeda, broj kuća u por- 
tima odgovarao je više-manje broju novih vlasnika. 
Kasnije je, usitnjavanjem, ovaj broj stalno rastao 
kuće jednoga porta u načelu se nalaze na pašnjaku 
jednog vlasnika - onoga čiji se dio našao u dijelu uvale 
pogodnom za siguran vez. Običajnim pravom prostor za 
gradnju kuće morao se ustupiti svakomu tko je imao 
pašnjak u zaledu. Razumije se da je broj kuća najveći 
ondje gdje je otok najširi, a pašnjaka najviše. Na 
Kornatima to su Vruje. 


Porat Koromašnja 


Najveći kornatski porat - Vruje 


Kurnaska kuća - sklonište iz nužde 


Kako je sve važniju ulogu u životu "kopnenih" 
Kurnatara imao ribolov i veza kornatski porat - domicil- 
no naselje, tako je i pristup moru postajao sve važnijim. 
Budući da je kuća morala biti smještena u blizini broda, 
a brod je bio medij koji je na okupu držao čitavo gospo- 
darstvo (kornatsko i domicilno, kopnene i pomorske 
djelatnosti), kurnaska je od domicilne kuće bila udaljena 
onoliko koliko je svaka od njih bila udaljena od pristani- 
šta (mula). Što je kuća bila bliže moru, to je život bio 
lakši. Zbog toga se i danas velik broj kornatskih kuća 
nalazi na pomorskom dobru (prema suvremenom shva- 
ćanju pojma). 

Ovo je osnovni razlog zašto se kuća u portu uvelike 
razlikuje od kuće na posjedu. Razlika se prije svega 

ogleda u dimenzijama. Kuća u portu manja je i skromni- 
ja. Ona je zapravo polivalentan volumen, prostor za 
boravak i skladište (magazin) istodobno. Treba znati, 
kada je riječ o kornatskoj kući, da je ona uvijek značila 
drugu kuću nekog vlasnika. Drugu u doslovnom, ali i u 
svakom drugom smislu: drugu po važnosti, drugu po 
veličini, drugu po opremljenosti... S obzirom na to da je 
svatko nastojao imati što bolju kuću u domicilnom nase- 
lju i da su svi bili siromašni, kornatska je kuća u portu 
bila minimum minimuma: jedna prostorija bez sanitari- 
ja, često i bez čatrnje, otvoreno ognjište, taulac - ležaj od 
dasaka na kojemu je spavalo onoliko članova obitelji 
koliko ih je bilo nazočno, niski stol s klupicama, polica 
za suđe, prostor za ribarske arti i težačku opremu... 


Na Kornatima je sve bilo manje i skromnije - Na Kornatima je dobro služilo ono što drugdje 
kuća u Koromašnjoj više nije vrijedilo - kurnaska škura 


Život Kurnatara odvijao se drugdje: na 
pašnjaku, u ogradi, u ribolovu, na steralu... 

Siromaštvo i individualni način gra- 
dnje u gotovo nemogućim uvjetima dali 
su pečat i "stilskim" obilježjima kuća. To je 
prije svega skromnost u svakom pogledu: 
visini, veličini otvora, izboru materijala. 
To je, moglo bi se reći, minijatura koja 
govori više o životu Kurnatara i prošlosti 
Kornata nego sve što je do danas napisa- 


Sunčani sat i steralo u Lavsi 


3) 


Kuća u Lavsi 


no o njima. Visina prvih kuća u portu ne prelazi 220 cm, 
najčešće su građene od kamena; nekoliko je obitelji 
uvijek u jednom bloku, pa se po broju vrata odreduje 1 
broj stanara. Osim vrata, najveći je otvor mala hunijada 
(prozorčić cca _ 60x50cm). Kuće su  prizemnice. 
Dojmljivost kornatske kuće proizlazi iz skromnosti i 
siromaštva, iz gotovo surove elementarnosti ljudskoga 
zakloništa. 

Dostupnošću cementa i podizanjem standarda, kur- 
naska je kuća izišla iz tradicionalnih gabarita: sve je više 
betonskih kocki, velikih prozora, balkona i ograda, sve 
više surogata. Ovomu treba pridodati i neodgovorno 
prostorno planiranje, koje već 20 godine pitanja gradnje 
na Kornatima regulira općim zabranama. Kornatska 
kuća u portu krenula je putem suprotnim tradiciji. 

Brod (i vjetar) - faktori 
integracije posjeda 


Koje je mjesto zauzimao vjetar, njegov smjer i snaga 
u životu kornatskih ribara i težaka, može se donekle 
iščitati iz šarolikosti jezičnih izraza kojima se vjetrovi 
nazivaju, utvrđuju i opisuju. Za one koji danas brzim 
brodovima dolaze do Kornata za nekoliko minuta, ljeti i 
za razonodu, opremljeni suvremenim uredajima za navi- 
gaciju, ovaj se razgovor može učiniti suvišnim. Medutim 
u vrijeme kada se do ribarskih pošta i kornatskih porata 
plovilo satima i danima i kada su o snazi vjetra ovisila 
sva proizvedena dobra, brod i čovjek sam, razgovor o 
vjetru i predvidanju vremena bio je razgovor svih razgo- 
vora _- najvažnije pojedinačno iskustvo svakoga 
Kurnatara. Kornatski pastiri, da bi uopće bili pastiri, 
morali su najprije postati mornarima. Do svoga pašnja- 
ka mogli su doći samo brodom. 


Da bi se jedrilo, a ne veslalo, da bi 
se jedrilo, a ne izložilo opasnosti od 
prevrtanja, trebalo je dobro procijeniti 
vrijeme, dobro poznavati svoj brod, 
teret i posadu. Velike udaljenosti i plo- 
vidba od domicilnih ribarskih i teža- 
čkih naselja do kornatskih odredišta 
najdelikatniji je dio života Kurnatara. 
U tu je plovidbu bilo uključeno cjelo- 
kupno antropološko naslijede 1 isku- 
stvo pojedinca. Svaki je dobar "kapi- 
tan" procjenu vremena radio sam: u 
križaljku je bila uključena trenutačna 
snaga 1 smjer vjetra, moguće pojačanje 
i promjena smjera, izdržljivost broda i 
opreme, snaga posade, količina i vrsta 
tereta. Konačno, stupanj nužnosti, 
bolest ili smrt u obitelji, pokvarljivost 
robe koju je trebalo dovesti do odredi- 
šta. Razumije se, i ufanje i vjera, i sveci 
zaštitnici i Majka Božja! Nebrojeni su 
rtovi na kornatskom plovidbenom 
putu s kojih oni, iz svojih kapelica, 
blagosiljaju Kurnatare. 

Integrirajući čimbenik ovoga raštr- 
kanoga i heterogenoga prostora bio je 
brod. Zbog golema prekomorskoga 
posjeda na Kornatima, nigdje se na 
Jadranu nije do te mjere razbuktala 
drvena brodogradnja kao na otoku 
Murteru, a Betina i Murter i danas su 
njezine perjanice. Nigdje potreba za 
sigurnim vezom nije do te mjere obli- 
kovala urbani lik naselja kao ovdje. 
Zbog toga je murterska uvala Hramina 
još na koncu XIX. st. postala prva pra- 
va, doduše  težačka, marina na 
Jadranu. 

Suvremeni nautičari na Kornatima 
ne bi trebali prezreti, unatoč dobroj 
opremi za navigaciju, ovo golemo isku- 
stvo. Činjenica da biraju za sidrenje i 
boravak one iste uvale koje je davno 
prije njih netko izabrao za svoj dom - 
govori sama za sebe. Uvijek treba 
imati na umu da se i za najljepših lje- 
tnih dana može naglo podići nevrije- 
me. Lokalna se meteorologija često ne 
podudara s općim znanjem o vremenu 
i prognozom s radija. Zato preporuču- 
jemo svima koji se sidre da se o mikro- 


Zaštitni znak kornatskog identiteta - latinsko jedro 


klimatskim prilikama raspitaju kod onih koji ih najbolje poznaju - 
dakle kod ribara i lokalnog stanovništva. 

U kornatskoj vjetrulji dva su opasna vjetra: bura (smjer: NE - SW) 
ijugo (SE - NW), ali oni, na sreću nautičara, ne pušu žestoko u ljetnim 
mjesecima. Ljeti osobito treba pripaziti na jugo, koje obično završava 
olujom (leverom). Nadolazak oluje može se prepoznati u pojavi 
tamnih oblaka na zapadu, koji se redovito brzo kreću prema istoku i 
jugoistoku, nošeni žestokim udarima vjetra iz smjera W ili NW (»nae- 
stral i pulent). 

Elementarna snaga prirode - jugo u Kantaraču; Lavsa 


Suhozidi 


Od svih proizvoda koje je stvorila kornatska ruka 
zid. Na psihološkom planu on je znak identiteta 1 vlastite 
definicije u prostoru. Na funkcionalnom, on osigurava 
besprijekorne odnose sa susjedima; na estetskom, on je 
znak one posebnosti koju urbanim prostorima osigura- 
vaju velike katedrale ili rijetki umjetnički spomenici. 
Duljinu svih suhozida na otočju procjenjujemo na oko 
250km. 

Kornatski zid u svoje tri osnovne izvedbe donosi kao 
na dlanu povijest odnosa na kornatskom kopnu i nezao- 
bilazna je činjenica u njihovoj definiciji. Jedno od 
temeljnih obilježja suhozida jest sama orijentacija. Zbog 
toga što su svi veliki otoci izduženi, svi su zidovi građeni 

od mora do mora, to jest s jedne strane otoka na drugu. 
Zid je točno toliko visok da ga ovca ne može preskočiti 
niti prijeći na tuđi pašnjak. On je onoliko širok koliko je 
potrebno da ga snaga vjetra ne razori. 

Od brojnih aktivnosti koje ulaze u opis kornatskih 
poslova jedna od obvezujućih bila je provjera stanja 
zidova nakon oluja ili jakih vjetrova. Danas, zbog slabije 
nazočnosti vlasnika i posustajanja interesa za pašnjak, 
velikog broja posjetitelja koji se slobodno kreću pašnja- 
kom, ne obazirući se ni na vlasništvo ni na namjenu 
suhozida, razorenih je zidova sve više. 

Osim prostorno, ograđeno suhozidom, svako je sta- 
do bilo definirano svojom osobitom oznakom, tzv. bili- 
gom. Bilig se stavljao janjetu na oba uha. Svaki je vlasnik 


imao svoj bilig, različit od susjeda. Nakon strižbe, ovce 
su se razvrstavale po kategorijama i brodile - prevozile s 
otoka na otok. U načelu pašnjak jednog vlasnika tako je 
strukturiran da se sastoji od jedne velike parcele na 
Kornatu ili Žutu te jednog ili više malih otoka. Stoga se 
mali otoci nisu pregrađivali suhozidom. Na njima se 
ostavljao, a ostavlja se i danas, dio stada određen za 
posebne svrhe. Stado na malim otocima boravi bez 
pastira, često bez skloništa i najčešće bez vode. Mali je 


otok poput tora. Umjesto zidom, ograđen je morem. 
Običajni kodeks ponašanja u arhipelagu čuvao je stado 
na malom otoku od krađe, nažalost ne uvijek uspješno. 
Istina, i bizarni su događaji utjecali na saldo stada. 
Događalo se, a autor ovih redaka tomu je svjedok, da 
ovca (iz neobjašnjivih razloga) prepliva s otoka na otok. 

Kao što se vidi na primjeru malih otoka, kornatska 
kolonija imala je i svoj kolonatski podsustav. Može se 
slobodno reći da je mali otok u odnosu na porat i 

Zadnji suhozid izgraden na Kornatima 


pašnjak na Kornatu ili Žutu funkcionirao 
kao čitav arhipelag u odnosu na domicilna 
naselja - kao neka vrsta njegova produže- 
tka u moru. Da je tome tako, najbolje 
svjedoče i danas dobro sačuvane pastirske 
kućice izvan porata, na otocima Kurbi, 
Skuju, Gustacu i Mani. 


Zidom do mora 


Uličina - slobodan prolaz kroz vlasnički labirint Trtuše 


Stanovi i sakaturi 


Boravak kolona na kornatskom pašnjaku dugi niz 
stoljeća odvijao se u vrlo skromnim nastambama izgra- 
denim u suhozidu. Danas im je tragova, zbog prirode 
materijala od kojega su bile sagrađene, vrlo malo. U 
zadnjoj fazi prije otkupa pašnjaka i neposredno nakon 
otkupa na većini posjeda sagrađeni su stanovi. Tik uz 
kuću ili malo dalje nalazio se tor za ovce i pojilište. Do 
početka izgradnje kućica na obali. na stanu se boravilo 
kontinuirano, a nakon toga samo u vrijeme mužnje. 
Najviše je stanova sačuvano ondje gdje je otok najširi, to 
jest na potezu Knježak - Trtuša - Zejkovci - Šipnate. 
Preostalim stanovima mogu se smatrati oni na otocima 
Kurbi, Skuju. Gustacu i Mani te prve kuće na Smokici, 
Zaknu, Lavsi i Levrnaki. 

Prelaskom na obalu stanovi u polju sustavno se 
napuštaju. Diobom pašnjaka broj torova se umnažao, a 
kako se prvotna namjena prvih stanova izgubila, svaki se 


tor počeo zvati stanom, tako da danas opća imenica stan 
ne označuje više kuću za stanovanje, nego tor za ovce u 
suhozidu. 

Ovce su se redovito skupljale u stanove. No na mje- 
stima gdje takvih stanova nije bilo, a to se prije svega 
odnosi na otoke bez porta, gradili su se sakaturi. Sakatur 
je suhozid koji započinje od mora i ide u kopno pod 
određenim kutom u odnosu na obalu te zajedno s njom 
čini lijevak. U taj se lijevak pokušava satjerati ovce. 
Takvi se sakaturi i danas vide na Levrnaki, Lungi i 
Kornatu. 


Polja 1 ograde 


Pravim poljem na Kornatima mogli bi se smatrati 
jedino Tarac i Trtuša. Arhivski zapisi iz XIV., XV, i XVI. 

Stan u Čukinu 


Stan za ovce - Poselo 

stoljeća navode samo njih, a o njihovoj 
važnosti svjedoči i činjenica da se otočje, 
osim po Svetoj Mariji i Tureti, u to doba i 
po njima imenuje (Insula vocata Tarac 
(1381), Insula Sancta Maria in loco vocato 
Tartussa (1524), Insula Stomorin otoc loco 
Tertussa (1595), Taraz alla Toretta (1596). 
Osim ovih, mnogo je skupina ograda koje 
se nazivaju poljima: Knježak, Poselo, 
Koritnica, Žejkovci, Cukino, Lavsa, Grbe... 
Kornatsko je polje u početku bilo zasađe- 
no vinogradima i voćkama, a kasnije pre- 
težito maslinama. No pravi su se maslinci 
sadili po rubovima polja, koja se tako stal- 
no širila prema pristrancima. 


Na slijedećoj stranici: 
Trtuša - najveće kornatsko polje 

Kornatski libar 


Samo još jedan artefakt na kornatskom kršu pobu- — Smokvene i Gustaca. na blagim pristrancima Njivice. 
duje jednaku pozornost kao suhozid. To su izolirane Piškere, Zakna, Lavse, Suhe Punte, Stativala, Pinezela i 
ograde - maslinici obzidani širokim suhozidom, danas u Grbe, na ravnim platoima od Knježaka do Šipnata. 
velikoj mjeri zapušteni. Nalazimo ih na više od stotinu Vlasnik krša, naime. nije imao izbora. Mogao je krčiti 
mjesta u arhipelagu. i to na "najneočekivanijim" lokaci- samo na svome, a to njegovo mjesto nije uvijek bilo ni 
jama. Na strmim stranama Škuja i Smokice, na sedlima najpogodnije ni najplodnije. 

Lepar u Kravjačici - lukobran u suhozidu 


Mul, skalice 1 steralo 


Sam kornatski mul, koji je bio drugi pol onoga pomorskoga puta što je 
vodio od domicilne luke do kornatskoga posjeda ili ribarske pošte, nije se 
ni u načinu gradnje ni u strukturi funkcija bitno razlikovao od mula u 
naselju. Jedina razlika zapravo je bila u tome što je kornatski mul bio više 
ribarski, a domicilni više težački. Ta je ribarska komponenta prostorno 
bila smještena između mula i kuće, a zvala se steralo (1 spansa). Steralo je 
nasuti obalni rub, često pokriven oblucima. Uglavnom je toliko veliko 
koliko su "visoke" najviše mreže, a to otprilike znači desetak metara. 
Steralo je, kako samo ime kaže, služilo za steranje 1 sušenje mreža. No 
steralo je i više od toga. To je višenamjenski prostor na kojemu se odvijao 
važan dio kornatskih aktivnosti. Tu su se. osim mreža, sušile smokve, vuna 
nakon strižbe, oprana odjeća... Na steralu su se tangale - bojile prahom 
dobivenim od mrte - mreže, sušili parangali i pripremale vrše... Steralo je 
bilo i dnevni boravak, 1 terasa, i veranda Kurnatara. 

Rub sterala ili mula završavao je skalicama. Skalice su osiguravale 
pristup moru za obavljanje raznih poslova: čišćenje ribe. pranje suđa, pri- 
premanje arti za ribolov... 


Male V 


Svi tradicionalni načini gradnje svjedoče o kornat- 
skom prostoru kao antropološki oblikovanom krajoliku, 
koji osim afirmiranih prirodnih vrijednosti posjeduje 
vlastitu egzotiku arhajske elementarnosti u suživotu 
čovjeka i prirode. Ovaj ugođaj mnogi kornatski posjeti- 
telji uzimaju kao njihovu najveću vrijednost, a upravo je 
on pod najžešćim pritiskom konfekcijske gradnje. Sto 
zbog neznanja, što zbog prezira prema siromaštvu u 
prošlosti, što zbog udaljenosti od mjesta nadzora, ovaj se 
pastoralno-težačko-ribarski ugođaj topi naočigled svih: i 
Kurnatara, i posjetitelja, i zaštitara. 

Udaljenost od obale, broj i veličina otoka bez 
sumnje su utjecali na način njihova iskorištavanja. 
Teško je na velikom broju malih otoka uspostaviti uobi- 
čajene modele za život. Ni jedan sam za sebe nije 
osnova za sigurnu egzistenciju. U takvom krajoliku 

Tuje 


svaka ljudska potreba može postati problem: i voda, i 
hrana, i transport, i uobičajeni načini ponašanja i pri- 
vredivanja. Urbanizirane uvale nisu sela, sidrišta nisu 
marine, crkve nisu žarišta duhovnog života, škole su u 
prirodi i priroda sama... Onamo se ne dolazi na svijet 
niti bira mjesto za vječni počinak. Pomanjkanje vode 
znak je posebnosti, a upotreba struje nestandarni način 
ponašanja... Život na Kornatima uvijek je bio, a i danas 
je, kombinacija raznih djelatnosti i sinteza mnogih isku- 
stava. Tu ima svega, ali ničega dovoljno. Živjeti po 
kurnasku danas znači izabrati minimum civilizacijske 
ponude, a sve ostalo tražiti u prirodi i u skladu s njom. 
Jer na Kornatima ništa nije jednostavno i ništa nije 
onako kako je negdje drugdje. Upravo suprotno! I to 
je bez sumnje jedan od razloga njihove izvanredne 
privlačnosti. Njihov zaštitni znak! 


Kornati od porta do porta 


Kako suvislo ploviti labirintom od 150 otoka? Koji 
smjer odabrati a da se ništa ne propusti? Itinerer koji 
vam nudimo kombinacija je zamišljenog i stvarnog, sinu- 
soida koja bez prekida povezuje sva važna mjesta i otoke 
u arhipelagu. Kao polazište izabrali smo Proversu, sjeci- 


šte svih plovidbenih pravaca. Od Proverse plovimo oto- 
cima pučinskog niza do Kurbe, a potom natrag 
Kornatskim kanalom, od porta do porta, ponovno do 
Proverse. Time su zaokruženi svi otoci i porti Donjih 
Kornata. 


Uvala Mala Lavsa, poluotok Otočevac i otok Vesejuh 


Drugo putovanje opet započinjemo u 
Proversi, plovimo Žutskim kanalom do 
najjužnijega žutskog rta, a zatim ponovno 
prema sjeverozapadu, od porta do porta, 
sve do otoka Glamoča i Tremulića. 
Putovanje Gornjim Kornatima i naše 
putovanje završava na Siti i otocima njezi- 
na niza. 


Donji Kornati 


Pučinski pravac - 
ribarski 


Vela Sestrica (77 500m?; duljina lito- 
rala: 1.3km; visina: 56m) - svjetionik 
dužobalne plovidbe na ruti Blitvenica 
(početak Kornata) - Veli Rat (kraj Dugog 
otoka). Svjetionik je sagrađen 1876. 1 ima 
stalnu posadu. Na Veloj Sestrici je i mete- 
orološka postaja. U akvatoriju V. Sestrice 
još su Mala Sestrica i Mala Aba - obje u 
režimu zaštite Parka prirode Telašćica. 

Levrnaka (1 819 983m?; površinom 4. 
otok; duljina litorala: 10km: visina: 
118m). Levrnaka je u prošlosti najvažnija 
pošta zimskog ribolova. Osim ribolovno, 
Levrnaka se i na druge načine rano počela 
iskorištavati. Tako iz jednog ugovora 
saznajemo da su u XIV. st. na Levrnaki 
japnjenice davane u zakup. Za suvremena 
posjetitelja otok je osobito zanimljiv zbog 
dobra sidrišta (Anica) i pješčane plaže u 
uvali Lojena, jedine u arhipelagu. S vrha 
Levrnake, koji dominira nad Kornatskim 
kanalom, pruža se dojmljiv pogled na kor- 


Sestrice 


Vodi pomorce rutama otvorenog 
mora - svjetionik Vela Sestrica 


Na prethodnoj stranici: 
Morsko dno - prirodni 
čimbenik kornatske autentičnosti 


Mali Obručan 


natska polja u zoni Taraca i na susjedne otoke: Borovnik, 
Balun, Mrtvač, Obručan Veliki i Mali. Na starijim karta- 
ma otok se često bilježi kao Lovernata i sl. Zbog toga što 
je Levrnaka bila poznata pošta zimskog ribolova, uvjer- 
ljivom se čini veza s participom tal. glagola vernare < lat. 
hibernare “provesti zimu", s kojim je srastao član: la + 
vernata = Lavernata. 

Mana (398 189m?; površinom 15. otok; duljina lito- 
rala: 4,3km; visina: 77m). Mana je kao i Rašip otok s 
izvanrednom krunom, zapravo nekoliko njih, te s neko- 
liko lijepih uvala. Ovaj otok, za sada još uvijek neprotu- 
mačena imena, već dugo privlači pozornost posjetitelja i 
zbog ruševina za koje bi se na prvi pogled moglo pomi- 
sliti da su od davnine. A riječ je o kamenoj simulaciji 


grčkog naselja, sagrađenoj za potrebe snimanja filma 
1959. Iako ruševne građevine dočaravaju drugačiji ambi- 
jent, način njihove gradnje - kamenom u suho - jedno je 
od posljednjih svjedočanstva izvanredne vještine doma- 
ćih zidara-težaka. 

Rašipi. Tri su Rašipa: Veliki, Mali i Rašipić. Za 
posjetitelja je svakako najzanimljiviji Veliki, koji ima 
prekrasnu i strahopoštovanja dostojnu krunu. možda 
najljepšu u arhipelagu. Njezin oblik povod je različitim 
imenovanjima i dodatnim imenima za Rašip. 

Velika Panitula (176 880m": površinom 24. otok; 
duljina litorala: 2,4km; visina: 36m). Otok nasuprot 
Piškeri i štiti je od vjetrova s pučine. Zajedno s Piškerom 
čini vrlo dobro zaštićen prolaz koji funkcionira kao uva- 
la. Na otoku nikada nije bilo nastambi, osim kaštela iz 
XVI. st. u ruševinama, no odnedavna je sagrađena mari- 
na za 120 plovila. Nautički centar opskrbljen je tekućom 
vodom i ostalim pratećim servisima. Ime joj je metafori- 
čko: umanjenica od: tal. pane, “kruh“ (oblikom). 


Hrvatske istoznačnice ovog imena Hljib i Pohljib česte su 
u imenima zadarskih otoka. 

Piškera (2667 160m“; površinom 3.otok: duljina 
litorala: 10,3km; visina: 127m). Središte saljskog ribar- 
stva u prošlosti i općenito najveće i jedino samo ribar- 
sko naselje na Jadranu. Od početka XVI. stoljeća tu su 
bogati mletački, zadarski i saljski poduzetnici sagradili 
pedesetak kuća i magazina, sedam mula, pasarelu s 
mostom do Velike Panitule i crkvu, koja je podignuta 
1560. pobožnošću ribara, kako kaže apostolski vizitator 
1603., a vjerojatno i njihovim novcem. Crkva Porođenja 
Marijina (dimenzije 14,80x8m) jedina je ribarska crkva 
na Jadranu, jer se bogoslužje održavalo samo za ljetnih 
mrakova. Takvo je stanje trajalo do 1939. Za II. svjet- 
skog rata crkva je služila kao priručna bolnica, a nakon 
rata nema funkcije. Služba Božja ponovno je usposta- 
vljena 1993. i održava se jednom na godinu, ne na dan 
nebeske zaštitnice, nego zadnje subote u srpnju. 
Venecija je ovdje izgradila dva kaštela za stanovanje i 


Donja Vala na Mani 


hn 
mn 


Sto navješćuje jutarnje nebo? 


službu pobirača dažbina te nadzor akvatorija. Čitavo se 
kornatsko more u to doba naziva Peschiera di Sale i 
Peschiera di Zara, pa je i samo naselje dobilo ime 
Peschiera, kasnije adaptirano u hrvatski Piškera, te je 
potisnulo u zaborav staro ime za otok, to jest Jadra. 
Piškera je za onodobne prilike bila dobro opskrbljena 
vodom, pa odatle vjerojatno i staro ime za otok. Oblik 
jadro je naime potvrđen na mnogim točkama kao ime 
za vodu. 

Lavsa (1625 784m“; površinom 6. otok; duljina 
litorala: 8,7km; visina: 112m). Lavsa, iako relativno 
malen otok, jedini je osim Kornata i Žuta imao sve 
uvjete za naseljavanje: i dobru uvalu, i vodu, i polje. S 
obzirom na vrlo staro i teško protumačivo ime, autor 
misli da je u dalekoj prošlosti bio spojen s Piškerom, 
tada Jadrom. Na Lavsi nalazimo ostatke iz svih epoha 
naseljavanja: liburnsku gomilu, ostatke villae rusticae iz 

I. stoljeća, najbolje sačuvane ruševine srednjovjekovne 
solane na Jadranu, japnjenice, habitate kasnijih i dana- 
šnjih stanovnika. Lavsa je, uz Piškeru, najpoznatija 
pošta u prošlosti kornatskog ribarstva. Ima krune, 
polje, svoju lokvu i - što je za jedan otok i one koji ga 
posjećuju najvažnije - izvanredno dobro zaštićenu uva- 
lu za sidrenje. U širem akvatoriju Lavse još su otoci 
Kasela, Kaselica, Gustac Kolobučar i Oršjak prema SE 
te Vesejuh, Blitvica, još jedan Gustac i tri Kalahatina, 
prema NW. 

Ravni Žakan (224 432m?; površinom 23. otok; 
duljina litorala: 1,8 km; visina: 38m). Posljednji kornat- 
ski porat u pučinskom nizu. Otok ima dvije izrazite 
uvale. U južnoj je danas mala lučica, granični prijelaz i 
restoran, a u sjeverozapadnoj su nastambe domicilnih 
vlasnika. Pridjev ravni u imenu stoji zbog izrazito ravna 
rta na kojem su ribari nekada sušili mreže. Drugi dio 


Skanj, Velika Panitula, Piškera i Rašip 


imena, žakan, hrvatska je prilagodba grč. diakonos 
“dakon". U životu Kurnatara Ravni Žakan bio je otok 
od osobite važnosti, jer se na njemu nalazila jedina 
stanica za otkup ribe u arhipelagu. U akvatoriju 
Ravnog Žakna mnogo je otoka, a najvažniji su Kameni 
Žakan, Janjčar, Lunga, Gominjak, Vodenjak te Veliki i 
Mali Prišnjak. 

Pulara (24 576m“; duljina litorala 0,8km; visina: 
30m). Otočić na pučini okružen s još dva manja, Malom 
Pularom i Volićem. Pulara i njezin akvatorij pod najstro- 
žim su režimom zaštite unutar Nacionalnog parka 
Kornati i potrebna je posebna dozvola za pristup. 
Izvanredno stanište mnogih ptica, osobito ronaca 
(Pediceps cristatus). U podmorju Pulare pobrojeno je 
226 vrsta bentoskih algi, 179 makrobentoskih beskralje- 
žnjaka, 62 vrste bodljikaša... Za ime se smatra da je 
metaforičkoga postanja: od lat. pirus “kruška" + doče- 
tak - aria = piraria. No ovo izvođenje nije potpuno pou- 
zdano. 


Kurba (962 988 m“; površinom 9. otok; duljina litora- 
la: 11,6 km, visina: 118m). Neki je zovu i Kurba Vela, da 
bi je se razlikovalo od Kurbe Male (Žutske). Kurba se 
prvi put spominje na Vescontijevoj karti zajedno s 
Kornatom na početku XIV. st. O njezinu imenu i o oni- 
ma susjedne Babine Guzice 1 Prduse ispripovijedane su 
mnoge priče. Spominje se dovitljivost ribara koji su 
podmetali kartografima dok su bilježili imena kornat- 
skih otoka. U svemu se može naći tračak istine, no kada 
je riječ o Kurbi, vjerojatnije je da ime stoji u vezi s njezi- 
nim oblikom corba “kriva, zakrivljena", ili staništem 
ptica (corvis “gavran" - vrh Gavrnjača na otoku). Kurba 
je jedan od rijetkih velikih otoka bez porta. Ipak. s jugo- 
zapadne strane dvije su kućice u kojima su boravili pasti- 
ri prilikom mužnje. Otoci u njezinu okruženju Opusi, 
Lucmarinjak, Okjuč, Garmenjak i Desetinjaci još se zara- 
na spominju kao važne ribarske pošte. Najveći je medu 
njima ŠSkuj, s čijeg se vrha pruža jedan od najljepših 
pogleda na arhipelag. 


"In 
mai 


Mali Skanj, Mala Panitula i Lavsa 


Kornatski pravac - pastirski 


Smokica (1047 691m“; površinom 7. otok; duljina 
litorala: 6km; visina 93m). Smokica je prvi porat u kor- 
natskom nizu s jugoistočne strane. lako u imenu otoka 
prepoznajemo smokvu, Smokica je daleko poznatija po 
svojim maslinicima, nekada pašnjacima 1 siru, jer je pod 
"svojim nadzorom" držala goleme pašnjačke površine 
Kurbe i susjednih otoka u pučinskom nizu. Prema 
nekim tragovima čini se da se na Smokici vadio kamen 
još u antici. U njezinim su vodama još Mala Smokica, 
Velika i Mala Skrižanja te Babina Guzica. Na rtu 
Skrovadi spomenik je stradalim minerima u II. svjet- 
skom ratu. 

Vrata od Opata. Puntom od Opata i vrhom Opat 
započinje Kornat, najveći otok u arhipelagu. Prolaz 
izmedu funte Opata i Smokice širok je oko 1500m i 
glavni je "ulaz" u Donje Kornate za sve one koji dolaze s 

obale od Biograda do Šibenika. No on je osobito važan 
za stanovnike mjesta Murtera jer je to najkraći put od 
mjesta do kornatskih porata i pašnjaka kojima su oni 
vlasnici u najvećem dijelu. 

Opat i Koromašnja. Na samom jugoistočnom kraju 
velikog otoka još su dva porta, stariji Kovmašnja i mladi 
Opat, ranije Vala od Opata. Koromašnja je nastala uz 
malo polje i pašnjake u vrijeme kada su nastajali kornat- 
ski porti, a Opat je recentna postanja. Do prije nekoliko 
desetljeća uvala je bila ribarska pošta i ugodno mjesto za 
dnevni boravak ribara, a danas je poznato gastronomsko 
odredište. Koromašnja duguje svoje ime koromaču 
(Foeniculum vulgare), dok je Opat metaforičkoga posta- 
nja. Vrh i litica na njemu podsjećaju na opatovu mitru. 
Nasuprot Koromašnjoj dva su otoka: Ravna Sika i 
Bisaga. Dio otoka Kornata koji se proteže od Opata do 


Ropotnice vrlo je uzak 1 bez polja. Samo s 
nekoliko izoliranih i zapuštenih maslinika 
na lokalitetima Smokvena i Njivica. 

Ropotnica i Gujak. Ropotnica i Gujak 
mali su porti nastali kao obalni terminali 
polja Knježaka i Koritnice u njihovu zaledu. 
Promjena načina života: više ribolov i turi- 
zam. manje ovce i maslinc, pomaknula je 
vlasnike maslinika i pašnjaka prema obali. 
Ropotnicom započinju paralelni gorski 
nizovi između koji su smještena najveća 
kornatska polja: Knježak, Koritnica, Trtuša, 
Žejkovci, Cukino i Tarac. Pred Gujkom je 
otok Koritnjak, koji ime ne duguje svom 
izgledu, nego vezi s poljem Koritnicom, 
koje mu je nasuprot. 


Je li ostatak antičkoga kamenoloma? Velika Garma na Lavsi 


Srednjovjekovna solana u Lavsi - ruševine skladišnog zida 


Na prethodnoj stranici: 


Pulara - ekološki laboratorij 
Nacionalnog parka 


Vruje, Male Vruje, Strižnja i 
Kravjačica. Ovo su najgušće naseljeni 
kornatski porti, stoga što je otok na 
ovom dijelu najširi. pa se tu nalaze i 
najveći pašnjaci koji su od početka 
novog vijeka i, da tako kažemo, druge 
kolonizacije bili i najvažniji gospodar- 
ski resurs — Kurnatara. —Otkupom 
Kornata od zadarskih vlasnika koncem 
XIX. st. bivši su koloni, sada vlasnici, 
umnogostručili obradive površine već 
spomenutih polja u zaledu i tako sto- 
čarstvu, dotadanjoj monokulturi. pri- 
dodali poljoprivredu, osobito masli- 
narstvo. Svi su ovi porti, čiji je obalni 
rub premrežen malim mulima i sterali- 
ma, ujedno i dobra sidrišta. Međutim, 
i za stabilnih ljetnih anticiklona treba 
ih birati prema snazi i smjeru vjetra. 
Razumije se, i prema gastronomskoj 
ponudi lokalnih ugostitelja. Vruje su 
najveći medu njima, ujedno i najveći 
kornatski porat. Neki ih nazivaju 
Trtušom, po imenu polja u zaledu. 
Čini se da ovo ime dolazi od lat. pri- 
djeva tortuosus “krivudav“", što bi 


Odmor galebova 


Jato ronaca (Pediceps cristatus) 


moglo odgovarati izgledu ovog rano iskorištavanog 
polja, to više što se na temelju ostataka iz antike pretpo- 
stavlja postojanje villae rusticae na lokalitetu Zlatarica. 
Lokalitet nije stručno istražen. 

U kanalu pred ovim portima mnogi su otoci. 
Spomenut ćemo samo najvažnije: Arapovac, Maslinjak, 
Sikice, Bisaga, Golić i Strižnjak. 


Jaja u rončevu gnijezdu na Pulari 

Zemaljska i nebeska zaštitnica - utvrda Tureta i Crkva Pohodenja Marijina 


Tureta i Gospe o' Tarca. Prostor oko polja Iarca bez 
sumnje je prvo kolonizirano mjesto na otočju. U 
Žejkovcima, susjednom polju, pronađena je sjekira iz 
neolitika, a oba su polja okružena mnogim liburnskim 
gomilama. Na brdu iznad Tarca sagrađena je, po svemu 
sudeći u VI. st., utvrda Ziveta, čija je vojna posada osigu- 

ravala sigurnu plovidbu Kornatskim kanalom. Tureta je 
jedina utvrda iz toga vremena na Jadranu koja nije razo- 
rena, očito stoga što se nalazila na mjestu bez naselja, pa 
stanovništvo nije posegnulo za njezinim kamenom. 
Utvrda je danas u dramatično zapuštenom stanju. U 
podnožju brda, na prostoru između male uvale i polja, 


sagradena je, čini se u isto vrijeme, crkva svete Marije. 
Do danas još nije ponuđen odgovor na pitanje je li prije 
sagrađena crkva ili utvrda ili su možda građene istodo- 
bno. 

Ovo je bila crkva velikih dimenzija (oko 20x13m) i 
teško je vjerovati da je služila samo lokalnim vjernicima 
jer tragovi naselju koje bi opsluživala tako velika crkva 
nisu pronađeni. Vjerojatnije je da je bila utočište mor- 
nara koji su u zaklonjenim uvalama Šipnata, Levrnake 
ili Telašćice čekali povoljne vjetrove za plovidbu 
Jadranom. Od crkve je danas sačuvana samo apsida i 
dio temelja. U kasnom srednjem vijeku u njezinu gla- 
vnom brodu podignuta je crkvica posvećena Gospi od 
Pohođenja, a koju narod zove Gospe o" Tarca. U njoj se 
prve nedjelje u srpnju održava služba Božja s blagoslo- 
vom polja i mora. Na stotine brodova tada hrli prema 
Tarcu. 


Lučica. Lučica je jedan od prvih porata na Kornatu, 
jer je na katastarskim kartama (1824.-1830.) jedan od 
rijetkih u kojemu je ucrtana kuća. Uvala je malena i 
slabo zaštićena od zapadnih vjetrova. Kako se u zaleđu 
nalaze važna polja, to je broj korisnika porta bio neraz- 
mjeran veličini uvale, pa je dio vlasnika na početku XX, 
stoljeća utemeljio novi porat, nekoliko kilometara na 
jugoistok, u Kravjačici. 

Oni koji plove Kornatskim kanalom u akvatroriju 
Lučice osobitu pozornost moraju obratiti na sjeveroisto- 
čni rt i podmorje otoka Tovarnjaka (Prišnjaka), koji je 
vrlo plitak. Zbog toga treba ploviti bliže kornatskoj oba- 
li, a dalje od rta. 

Šipnate. Ovaj porat s nekoliko kućica nosi znakovito 
ime iz davnine. Ono nas pouzdano obavještava o onome 
što je bilo važno prvim kolonizatorima. Siphon je u slo- 
bodnom tumačenju “izvor, kanal za vodu“, a bunar na 


Crkva u crkvi - ostaci apside iz VI. st. i nova crkvica u krilu stare 

Prva nedjelja u srpnju - hodočašće kornatskoj zaštitnici 


koji se ime odnosilo i danas je u upotrebi. Da je voda u 
ovako suhom krajoliku od prvorazredne važnosti za 
Život, vidi se i po tome što je uvala rano naseljena. 
Svjedočanstvo su tragovi srednjovjekovne solane u 
moru, sagrađene možda, kako to neki recentni ostaci 
pokazuju, na ostacima starije, antičke. 

Suha Punta. Idući od Sipnata prema Suhoj Punti, 
plovi se kroz predivnu uvalu što je zatvaraju otoci 
Smokvenjak i Veliko Silo te dvije hridi Drgunarica Velika 
i Mala, na koje treba osobito obratiti pozornost u plovi- 
dbi. Uvala je dobro sidrište. Na kopnu su tri mala porta 
s maslinicima (Pod Bižanj, Sandrini i Tribošci). Tako 
dolazimo do Suhe Punte, posljednjega porta na otoku 
Kornatu sa sjeverozapadne strane. Vlasnici kuća, masli- 
nika i pašnjaka jesu Dugootočani iz Zaglava. U portu je, 

osobito ljeti, vrlo živo. Nautičari koji plove prema 
Telašćici i Proversi moraju se čuvati rta pred portom, na 
Što ih upozorava i njegovo ime: ovdje suh znači “plitak ", 

Katina (1037 500m?; površinom 8. otok; duljina 
litorala: 6,8km; visina: 117m). I ovaj otok nosi ime na 
koje se s mnogo pouzdanja može primijeniti krilatica 
Nomen est omen. Katina dolazi od lat. catena “karika. 
Otok doista znači kariku izmedu Kornata i Dugog oto- 
ka, koji su otprilike prije dvije tisuće godina bili isto 
kopno. Potapljanjem niskih prevlaka razdvojeni su jedan 
od drugoga, a u sredini je ostala Katina. Bivše prevlake 
sada su prolazi Vela i Mala Proversa, kroz koje uplovlja- 
vaju u Donje Kornate i Telašćicu svi koji dolaze iz nase- 
lja od Nina do Biograda. Katina je u antičko doba, 
zajedno s Telašćicom, bila dobra luka na putu od Velog 


Rata prema jugoistoku, jer s južne strane Drugog otoka 
nema ni jedne sigurne uvala za boravak. Na krajnjem 
jugoistočnom rtu Dugog otoka (u to doba prevlaci) u I. 
st. n. e. sagrađena je najimpozantinija i čini se najkom- 
fornija villa rustica na prostoru Kornata i Dugog otoka s 
velikim ribnjakom. 

Na Katini su tri porta. Sjeverozapadni Mala 
Proversa, smješten uza sam prolaz istog imena, jugoza- 
padni Pod Katinu, i južnji, Vela Proversa, među posjeti- 
teljima poznat po dobrom restoranu. Porat je danas 
organiziran kao lučica s privezištima. U akvatoriju 
Velike i Male Poverse te Katinc ljeti je vrlo živo jer iz 
njega vode plovni putovi prema Parku prirode Telašćica, 
Nacionalnom parku Kornati i žutsko-sitskim otocima. 
Premda ime to ne sugerira, danas je dublji i bolje navi- 
gacijski opremljen prolaz Mala Proversa nego Vela 
Proversa. 


Gornji kornati 


Žutski kanal 


Ploveći od Proverse prema jugoistoku uplovljavamo 
u Žutski kanal, dug 13km (7 morskih milja), a širok 
između 700 i 2200m. Kanal je omeđen s jedne i druge 
strane strmim i nepristupačnim obalama otoka Kornata 
i Žuta, a na svom početku i kraju otocima Gornja Aba 
(NW) i Dajne (SE). 

Porti. Upada odmah u oči da ni surov reljef dviju 
obala nije obeshrabrio Kurnatare u uspostavi mjesta za 
boravak. Prvi porat na kornatskoj obali idući prema 
jugoistoku jest Lupeška. Uvala malo nezgodna imena. 
No, Betinjani, vlasnici kuća u uvali, maslinika i pašnjaka 


Ograde u portu Pod Bižanj 


Katina - otok koji spaja i razdvaja 


oko nje, ne trebaju si zbog toga trti glavu jer je takvih 
imena na Jadranu mnogo (oblik istog sadržaja je Tatinja 
< tat “lopov"). Uostalom, ovakva imena obično nadije- 
vaju drugi, oni koji na ovaj ili onaj način peru vlastitu 
savjest. 

Dalje prema jugoistoku je Statival, uvala i pašnjaci 
u vlasništvu Zaglavaca, čini se, s obzirom na starost 
imena, vrlo rano nastanjena. Uvala se spominje u doku- 
mentima kao važna ribarska pošta i mjesto otkupa ribe 
u prošlosti. Posljednji porat u ovom nizu na kornatskoj 
strani je Stinjiva, gdje je samo ime dostatno za sažet 
opis uvale. 

Osobitu pozornost na obali Kornata privlače strme i 
nepristupačne, ali zato dojmljive, uvale: Zala i Ravna 
Draga, već spomenuta Stinjiva i odmah do nje Ruževica. 
Kada jedna uvala nosi atribut Zala, svaki je daljnji opis 
suvišan. Moglo bi se pomisliti da je zato Ravna pitoma i 
blaga, no takav zaključak bio bi pogrešan. Ravna je 
samo malo manje strma i opasna od Zale. 

Magazinova škrila. Na vrhu iznad Ravne Drage jest 
Magazinova Škrila, kako je zovu Kurnatari (drugi i Vela 
Ploča). Škrila predstavlja kameni plato, osnovu jednoga 
klizišta s kojega se vrh otkotrljao niz padinu, što se i 
danas vidi. Nagnuta je prema istoku, a dimenzije su joj 
otprilike 200x 160m. Možda je nastala u istom trenutku 
i istim prirodnim postupkom kao i kornatske krune. 
Osim s podnožja, do Skrile se može doći i s jugozapadne 
strane, idući od porta Strižnja prema sjeveroistoku. Ovaj 
put je duži, ali manje strm, pa zato za mnoge i lakši. 

Kako je već kazano, i žutska obala, ona s druge stra- 
ne Kanala, slabo je razvedena i uglavnom neprikladna 
za nastanjivanje. Stoga se glavni žutski porti nalaze sa 
suprotne strane otoka Žuta. Ovdje je samo nekoliko 
manjih: Maslinovica, Kovačev stan i najstariji Ježinov 
porat (Pod Muravnjak). Kovačev i Ježina prezimena su u 
Murteru. 

Svršata (224 432m?; površinom 22. otok: duljina 
litorala: 2,9km; visina: 36m). Svršata je najveći otok u 


Žutskom kanalu. Za njega možemo sa sigurnošću reći 
da nosi romansko ime, ali ne i što ono znači. No to je 
ipak znak da se otok iskorištava od davnine. I zaista, u 
uvali ispred porta potopljene su ruševine najvjerojatnije 
antičkog ribnjaka. Vlasnici su otoka i maslinika iz 
Zaglava. 


Žutski pravac - maslinarski 


Žut je najveći otok u Gornjim Kornatima, a drugi po 
površini u arhipelagu (14,8km?; duljina: 11,7km ili 
6,3morskih milja; duljina litorala: 45,9km; visina: 
176m). Iako se u svojoj geomorfološkoj, prirodnoj, 
gospodarskoj strukturi ne razlikuje bitno od Kornata i 
njegovih otoka, Žut se nikada nije našao, poput Telašćice 
i Donjega Kornata, ni u kakvom režimu zaštite. Tomu je 
teško dati neko objašnjenje. 


Žut, kao i velik otok s pitomim obroncima i uvalama, 
okrenut prema kopnu, što mnogi smatraju važnom 
činjenicom u naseljavanju jadranskih otoka, nije uspio, 
kao ni Kornat, uspostaviti stalno naselje. S obzirom na 
velike razlike u veličini, položaju i dispoziciji izmedu 
Kornata i Žuta, očito je da je razlog za to bilo nešto 
treće, kako je već kazano, još uvijek neutvrđeno. 1 Žut je 
(suvremeni) kolonatski posjed Murterina te na Žutu 
zatječemo gotovo sve prirodne i antropološke oblike 
postojanja kao i na Donjem Kornatu. Sve, osim kruna. 

Skok misli, a naknadne kartografske i jezične potvr- 
de to mišljenje podupiru, da ime otoka dolazi od lat. 
pridjeva junctus - “dodan, priključen" nečemu. Imena 
slične motivacije nisu česta na Jadranu, pa je teško reći 
čemu je to Žut bio priključen i na koji način. Jedino na 
što možemo misliti jest da je riječ o Kornatu, od kojega 
ga dijeli Žutski kanal. Sam se otok prvi put spominje u 
dokumentima 1421., a na kartama od 1546. (Gastaldi). 


U antici gospodarsko žarište, danas prolaz - Mala Proversa 

Pogled sa suhozida - otoci Zut i 


Porat Stinjiva 


Imena s karata: Zonto, Zoto i Zut zakoniti 
su prijelazni oblici prema današnjem 
hrvatskom Žur. 

Prve potvrde o životu na kopnu, 
liburnske gomile i tumuli, dolaze s Grbe, 
Travnja i Gubavca, brda na čijim se sjeve- 
roistočnim  pristrancima danas nalaze 
najveći kornatski maslinici. U njihovu 
podnožju širi se uvala Pod Ražanj, najveća 
i najbolje zaštićena na otoku, pa treba 
zaključiti da je upravo ovaj dio Žuta ugo- 
stio prve kolonizatore. U kasnijim stolje- 
ćima Žut i Kornat slijede istu sudbinu, sve 
do otkupa 1885., od kada je Žut sa svim 
svojim otocima u posjedu bivših kolona s 
Murtera. 


Porat Stinjiva 


Porti na Žutu i na Kornatu raspo- 
ređeni su po zaštićenim uvalama. 
Nastavljajući putovanje prekinuto na 
jugoistočnom kraju Žutskog kanala, 
krećemo ponovno na sjeverozapad uz 
žutsku obalu, od porta do porta. 

Hijača. Hijača se spominje u doku- 
mentima o povijesti kornatskog ribar- 
stva kao važna pošta, upravo najvažni- 
ja u žutskom akvatoriju. Ovo neobično 
ime moglo bi se povezati i s prvim 
potvrdama za Kornat, ako su one vje- 
rodostojne: Hya che vocatur Corona, 
ali što bi to moglo značiti, nismo kadri 
odgonetnuti. Hijaču zatvaraju rtovi 
Maslinovac i Glavičina, a s pučine je 
štiti otok Gustac. U uvali su četiri por- 
ta:  Sabuni,  Hijača,  Dragišina | 
Pristanišće, s mnogo maslinika unao- 
kolo. 

Pod Ražanj. Ovim se imenom 
danas naziva najveća uvala na Žutu, 
smještena između poluotoka Ražnja 
na zapadu i Strunca na istoku. Na pri- 
strancima uvale, u podnožju Grbe, 
Iravnja i Gubavca, iskrčeni su najpo- 
znatiji murterski maslinici, a smatra se 
i da je ulje s ovih pristranaka najbolje. 
U uvali je nekoliko tradicionalnih 
porata s kućama i mulima: Strunac, 
Sarušćica, dvije Žešnje (Velika i Mala), 
Golubovac i Pod Ražanj. Odnedavno 
je u zapadnom dijelu uvale izgradena 
suvremena marina sa stotinjak vezova 
i pratećim servisima. 

Bizikovica i Pinezel. Ploveći dalje 
prema sjeverozapadu uz poluotok 
Ražanj, = uplovljavamo u uvalu 
Bizikovicu. U samom dnu uvale kuće 
su i maslinici mnogih murterskih obi- 
telji. S vrhova u blizini, Tvrdomešnjaka 
i Krbara, pruža se impresivan pogled 
na žutsko-sitski arhipelag. Pinezel, 


Osnova velikoga klizišta - 
Magazinova škrila 

Canticum canticorum kornatskog sklada - 
ograda u Kravjačici 


Zid i ograda 


posljednji porat u ovom nizu na otoku 
Žutu. pobuđuje izvanrednu pozornost 
posjetitelja, ponajprije zbog maslinika koji 
ga okružuju sa svih strana. S obzirom na 
blizinu Proverse, dobru uvalu zaštićenu od 
juga i blage pristranke podobne za krče- 
nje. formirao se vjerojatno vrlo rano. Na 
to upućuje i ime, ako je povezivanje s lat. 
peninsula, kako smatraju neki. pouzdano. 
Naime u rimsko doba, otočić Tovarnjak 
(Pinezelić) bio je spojen s kopnom i zatva- 
rao uvalu Pinezel sa sjevera. 

Glamoč (417 500m?: površinom 13. 
otok: duljina litorala 3.0km: visina 53m). 
Na Glamoču je porat s kućicama 
Dugootočana i mnogo maslinika. Dok se 
plovilo samo na jedra, za velikih bura, 
Glamoč je bio = sigurno utočište 
Kurnatara. 

Žutski arhipelag završava na sjevero- 
Zapadu trima otočićima. To su Trimulići 
(Veli, Mali i Plitki). Ovaj se potonji u 
Salima još naziva Trstikovac, a na starijim 
kartama Lazaretio. Upravo u njegovu 
podmorju potopljeni su muli, pa se misli 
da je njihovo postojanje od davnine odre- 
dilo ime čitavoj skupini. 


Sita i njezini otoci 


Žutski i sitski otoci i njihovo podmorje 
nisu opasnost za nautičara. Jedino opasno 
mjesto jest hrid Misi na ruti koja vodi od 
glavnih žutskih porata prema Murteru. Za 
razliku od kornatskih otoka koji se pruža- 
ju u nizovima, mali otoci žutsko-sitskog 
akvatorija uglavnom su raštrkani. Njihova 
imena. u manjku drugih potvrda, upućuju 
na čvrstu antropološku povezanost kolo- 
nizatora i na njihovo zajedničko ishodište 
jer su mnoga jednaka onima u Donjim 
Kornatima. Takva su: Aba, Babujaš, 
Bisaga, Blitvica, Borovnik, Crnikovac, 
Gustac, = Kalahatin, (Mala) Kurba. 
Maslinjak, Ravna Sika, Sikica i Tovarnjak. 


Kornatski kvadar 


Ograda u Opatu 


Napuštajući Tremuliće, na putu do 
Site plovimo uz Skalu, Kurbu, Pelinjak, 
Brušnjak i Borovnik 

Sita (1627 527m?: površinom 5. otok; 
duljina litorala: 8,7 km; visina: 84 m). Ovaj 
je otok na kartama i u dokumentima zapi- 
san kao Sir, a Kurnatari ga zovu Sita. 
Stariji jezikoslovci misle da nosi ime još iz 
antike i da je ono motivirano njegovim 
izgledom. Naime, lat. pridjev sirus upravo 
znači “položen“. No možda ne treba ići 
tako daleko u traženju značenja. Ime oto- 
ka može se bez poteškoća dovesti u vezu i 
s nazivom za biljku situ (Juncus mariti- 
mus), koja je bila vrlo važna u životu 
Kurnatara. Sita je pitom i relativno slabo 
razveden otok i. poput mnogih drugih 
kornatskih otoka s portima, u velikoj mje- 
ri prekriven maslinicima. Na otoku je više 
malih porata (Čitapina vala, Šumica. 
Dulukini). Svi porti, osim Šumice, dobili 
su imena po nadimcima svojih vlasnika iz 
Murtera. Ovo je prvi posjed koji su mur- 
terski koloni otkupili od svojih gospodara, 
još 1821. Na sjeverozapad od Site još su 
dva otočića: Balabra 1 Lončarić (Mala 
Balabra), a na jugozapad tri: Borovnik 
Sikica i Brušnjak. Brušnjak je - razmjerno 
svojoj površini - najintenzivnije obrađen 
kornatski otok. 

Šćitna (311 479m? površinom 20. 
otok: duljina litorala: 2,5km; visina: 46 m). 
Gotovo je bez obradenih površina i ugla- 
vnom je služila kao pašnjak. Odnedavna 
su vlasnici podigli prve kuće. Što znači ovo 
naoko obično ime. do danas nije protuma- 
čeno. Potvrde s karata Schitna, Schita, 
Sitgnac, Sitno i Sitna upućuju na poveza- 
nost sa susjednom Sitom. 

Gangaro (309 898m“; površinom 21. 
otok: duljina litorala: 3.2km: visina: 34 m). 
Sitski niz na jugoistoku završava 
Gangarolom. Otok je velik, ali bez porta i 
maslinika. Ako mu ime dolazi od tal. 
ganghera “šarka na vratima“, onda bi zaje- 
dno s još jednim Gangarolom jugoistočno 


TI 


Telašćica - uvala Mir, Slano jezero i dugootočne stene 


od njega "držao vrata" kroz koja se ulazi u Kornate s 
istoka. Upravo zbog ovoga drugog u blizini, kada ga 
valja razlikovati, dodaje mu se i pridjevak Dulukin, po 
nadimku vlasnika. 


Telašćica 


Od geološkoga postanja, preko zajedničke prošlosti 
u ribarstvu, do suvremene zaštite i iskorištavanja prosto- 
ra, Telašćica i Kornati činili su i čine na mnoge načine 
jedinstvenu cjelinu. 

Uvala Telašćica potopljena je sinklinala - produžetak 
do duboko u dugootočko kopno - Kornatskog kanala. 
Od Punte Belevdira (Rt Vidilica) do dna uvale (Pasjak), 

Telašćica je duga 9,1 km ili 4,9 morskih milja. Obala je 
vrlo dobro razvedena, tako da je unutar uvale još 
bezbroj manjih, od koji se neke spominju od davnine - 
npr. Magrovica - a druge su poznate bilo po svojim priro- 
dnim odlikama (Cuška Dumboka, Cušćica, Mir), bilo 
kao ribarske pošte u prošlosti (Vela i Mala Pošta, 
Rujnica, Jaz, Pod Omišenjak, Dragnjevica, Zdrača, Buhaj, 
Tripuljak, i dr.). U samoj je uvali šest otoka i jedna hrid, 
a izvan nje, s jugozapadne strane, još su tri: dva 
Garmenjaka, Veli i Mali, te Taljurić. Taljurić je otok pose- 
bna izgleda, nizak i okrugao, ravan, kamena ploča uza 
samu morsku površinu. 

Ostali otoci koji pripadaju Parku prirode Telašćica 
pobrojeni su medu kornatskim otocima jer su njihov 
geomorfološki dio. 


U najranijim razdobljima kolonizacije, 
još prije spomena prvih naselja na Dugom 
otoku, Telašćica je bez sumnje bila važna 
luka na dužobalnoj jadranskoj plovidbi. 
Osobito je mogla dobiti na važnosti nakon 
izgradnje Turete - utvrde na Kornatu - s 
koje se od VI. st. nadzirala plovidba 
Kornatskim kanalom. Možda je bila i 
razlogom njezine gradnje. 

Ako danas prepoznajemo Telašćicu 
kao mjesto turističkoga hodočašća, osobi- 
to nautičkog, onda treba podsjetiti da je 
ova uvala svoju slavu i svoje mjesto u naci- 
onalnoj memoriji zaslužila davno ranije 
kao ribarska pošta. Naime, u ispravi koju 
povjesničari datiraju u 995. godinu spomi- 
nju se ribolovišta na Molatu (in insula 
Mellata) i u Tilagu (in Tilago) u Velikoj 
uvali svetog Viktora. S obzirom na sve 
okolnosti i ostale podudarnosti Zilagus se 
neprijeporno podudara s današnjom 
Telašćicom. Da podsjetimo: zadarski ple- 
mići, da bi izbjegli svađe oko lovišta na 
zadarskim otocima, ove su dvije pošte 
darovali samostanu svetoga Krševana u 
Zadru. Ova je isprava ujedno i prvi hrvat- 
ski dokument o ribarstvu na Jadranu. 
Kada se govori o ribarstvu u prošlosti, 
treba uvijek imati na umu da more nije 
bilo pomorsko dobro, pa su ribarske pošte 
bile u vlasništvu komuna, plemstva i često 
samostana. 

Da je Telašćica i njezin akvatoriij 
(Katina, Mala Proversa i sjeverozapadne 
kornatske pošte, osobito Levrnaka) još 
davno prije prvog spomena bila iskorišta- 
vana, dokazuju liburnski i antički ostaci 
oko uvale i u podmorju: ranokršćanske 
crkve podignute na starijim antičkim loka- 
cijama, villa rustica u Maloj Proversi s 
ribnjakom i ribnjak na Svršati te vrlo stare 
jezične potvrde u toponimima: samo ime 
za  Telašćicu te imena  Magrovica, 
Omišenjak, Mir 1 Cuh u raznim inačicama. 
Upravo je takvih imena na prostoru 
Telašćice najviše. 


Otok ploča - Taljurić 


Danas je općenito prihvaćeno da oblik Čuh odgovara 
Porfirogenetovom Pizuhu, kojim imenom on u X. st. naziva Dugi otok. 
O mogućem značenju ovoga jezičnog oblika mnogo se raspravljalo, no 
važnijim od značenja riječi čini se lokacija na kojoj se nalazilo naselje, 
a nalazilo se upravo na ključnoj točki čitavoga tadanjeg zadarskog 
arhipelaga - u blizini dobro zaštićene uvale, najvažnije ribarske pošte 
na Jadranu i prolaza Proverse, koji je kontrolirao uplovljavanje u 
Kornate. 

lako se operativno središte kornatskog ribarstava od XVI. stoljeća 
nalazi u saljskom Portu, ni njegov nastanak ni njegov razvitak ne mogu 
se razumjeti bez postojanja veza s Telašćicom i Kornatima. Dobro je 
podsjetiti na ovom mjestu da su većinu svojih naselja na otocima 
Hrvati zasnovali podalje od obale, pa tako i Sali. Međutim, zbog blizi- 
ne Telašćice i njezina ribolovnoga potencijala, glavni su se životni 
tokovi Saljana, osobito od početka XVI. stoljeća, kretali morem. Od 
tada se Porat (obalni dio Sali) sustavno naseljava i izgraduje, u čemu, 
osim Saljana, veliku ulogu imaju i novopridošli mletački ribarski podu- 
zetnici. 

Osim što se sastojala od niza dobrih pošta, Telašćica je bila i zaklo- 
nište za sve brodove koji nisu plovili iz Kornata do udaljenih Sali, 
osobito za nepovoljna vjetra. Do izgradnje ribarskog naselja na tada- 
njoj Jadri, u Telašćici se na Gozdenjaku vršio i otkup ribe. 

Da bi se razumjela važnost ribolova u Telašćici, potrebno je malo 
objašnjenje. Neke vrste plave ribe, tune (Zhunnus thynnus), palamide 
(Sarda mediterranea), lokarde (Scomber colias)... barem jednom godi- 
šnje ulaze u duboke uvale. Obično je to bilo, kada je riječ o Telašćici, 
u lipnju. U tadanjem zadarskom akvatoriju bilo je nekoliko takvih 
uvala. Osobito su bile poznate uz Telašćicu: Molašćica (danas Luka na 


Molatu), Saharun (na Dugom otoku) i Anica na 
Levrnaki (Kornati). Riba se čekala i pratila s najviših 
točaka u blizini uvale. Toponimi Lokardenik. najviši vrh 
nad Molašćicom, Lokardenjak (Sali), Belvedir i Ribarska 
straža (Telašćica) govore sami za sebe. "Stražu" su ugla- 
vnom držali starci, a mladi su radili u polju. Na najužem 
dijelu Telašćice ( Vratima od Zaglavića) bila je potoplje- 
na mreža privezana konopima, kojima su se krajevi 
nalazili na suprotnim obalama. Na dojavu dimom da je 
riba prošla kroz Vrata pritrčali bi mladi s polja, konopi- 
ma pritegli mrežu do površine i tako zagradili ribu. Lov 

asnije mogao odvijati i danima. Najveća količina, 70 
vagona tako ulovljene ribe. prema autentičnom svjedo- 

j kog ribara Josipa Armaninija autoru, ulovlje- 
na je u lipnju 1929. godine. 

Budući da se u ispravi s konca X. st. navode kuće, 
može se zaključiti da je, malo iza uvale Magrovice 
kojom završava Telašćica (spominje se u ispravi kao 
Megarus), bilo naselje Tilagus. Ovaj zaključak, osim 
spomenutog navoda. podupire i postojanje dviju crkava, 

od kojih je jedna - ona svetog Viktora - dala prvo ime 
čitavoj uvali (ualle maiori Sancti Victoris), a sačuvan je 
spomen na crkvu, osim u materijalnim ostacima, i u 
imenu lokaliteta Citorij. Druga je crkva posvećena sve- 
tom Ivanu. Po njoj su dobili imena Stivanje polje i 
Stivanja gora. Obje su crkvice u ruševinama, skromnih 


dimenzija, po stilskim obilježjima ranosrednjovjekovne. 
Sveti se Ivan prvi put spominje 1060., a za svetog 
Viktora nema točnoga podatka, no kako se po njemu u 
ispravi zove čitava uvala, možemo ga smjestiti najkasni- 
je u X. stoljeće. 

nas je Telašćica zaštićeni spomenik prirodne 
baštine. Osobito mjesto njezine privlačnosti, osim čista 
mora i razvedene obale, čini jedino slano jezero na 
hrvatskim otocima. Naime, na poluotoku koji Telašćic 
brani od otvorena mora, izmedu vrha Muravnjaka i uva- 
le Mir, smjestilo se malo, plitko, jezero. Neki ga nazivaju 
Slano, drugi Mir, a lokalno stanovništvo samo Jezero. 
Jezero ima površinu od 0,23km“ (910m na najdužem i 
280m na najširem dijelu). Slano je jer komunicira s 


morem. Zbog evaporacije i male dubine, 
salinitet je veći nego u okolnom moru, a 
veće su i temperaturne amplitude. 
Bogato je ljekovitim blatom, osobito u 
svom jugoistočnom dijelu, a siromašno 
ribom. Od mora ga dijeli prevlaka 
Prisika, preko koje se more za olujnih 
vjetrova može i izravno preliti u jezero. 
Prisikom započinje niz strmaca s jugoza- 
padne strane Telašćice dug sedam kilo- 
metara, a proteže se sve do rta Lopata. 
Medu njima je najviši Grepašćak. 


Prilozi 


1. Otoci Donjega 
Kornata od 
sjeverozapada 
prema jugoistoku 


1. Katina ; 

2. Vela Aba/Donja Aba 

3. Kurnat 

4, Mala Katina 

5. Velika Sestrica/ Tajer 

6. Mala Aba 

7. Dragunarica Mala/Dragunara 
Mala 

8. Veliki Buč/Obuč 

9. Dragunarica Velika/ 
Dragunara Vela 

10. Mali Buč 

11. Mala Sestrica 

12. Šilo/Šilo pod Bižanj 

13. Sikica 

14. Mali Obručan/Trbuh 

15. Zornik 

16. Smokvenjak 

17. Crnikovac/Malo Šilo 

18. Obručan 

19. Levrnaka 

20. Mrtvač/Mrtvac 

21. Kalahatin 

22. Tovarnjak/ Veli Prišnjak 

23. Svršata 

24. Sušica 

25. Mala Svršata 

26. Borovnik 

. Balun 

. Mana 

. Plešćina 
30. 
. Strižnjak 

. Bisaga 

. Donja Sikica/Caparinjak 
. Gornja Sikica/Kamičić 

. Plika Sikica 

. Kalahatin 

. Donji Kalahatin 

. Maslinjak/Masnovac 

BJ 
. Arapovac/Crnikovac 

. Rašipić 

. Rašip 

. Piškera 

. Koritnjak/Zmorašnji Gustac 
. Gustac 

. Kalahatin o! Gustaca 

. Včlika Panitula 

. Kalahatin o' Ropotnice 

. Blitvica/Kurčev Primčtnjak 
50. 


Golić/Mala Bisaga/Golac 


Mali Rašip 


Kalahatin o' Piškere 


Si. 
SV 
381 
54. 
S3L 
56. 
SI 
58. 
SU 
60. 
61. 
62. 
63. 

65. 
66. 
617. 
68. 
69. 
70. 
Ti 


Va 

Veliki Škanj 
Mali Škanj 
Mala Panitula/Panitulica 
Vesejuh 

Lavsa 
Gustac/Beli 
Kolobučar 
Kasela 

Oršjak 
Kaselica/Mala Kasela 
Prišnjak 
Vodenjak 

Mali Prišnjak 

. Bisaga/Krpejina 
Gominjak 
Lunga 

Ravna Sika 
Ravni Zakan 
Mali Vodenjak 
Janjčar 

Kameni Žakan 
.Škdj 

. Smokica 


74. Volić 


Prisliga na Kurbi 


15. 
76. 
IME 
78. 
79. 
80. 
81. 
82. 
83. 
84. 
85. 
80. 
87. 
88. 
89. 
90. 
DJE 

Prdusa 

Pulara/Velika Pulara 
Vodenjak/Delinov Vodenjak 
Donji Desetinjak 

Gornji Desetinjak 

Mala Pulara 

Garmenjak 

Grčgo 

Desetinjak 

Kurba/Kurba Vela 

Mala Smokica 

Okjuč 

Babina Guzica 
Lucmarinjak 

Mala Skrižanja 

Zmorašnji Opuh 
Skrižanja/ Velika Skrižanja 


.Južnji Opuh 
93. 
94. 
On 
96. 
UA 
98. 


Mrtenjak/Mrtovnjak 
Vodeni Opuh/Pliki Opuh 
Kameni Opuh 

Vrtlić 

Samograd 

Bačvica 


Otoci Gornjega 
Kornata od 
sjeverozapada 
prema jugoistoku 


SA g he) co 


no 


o 


10. 
11. 
il 
[8% 
14. 
lis 
16. 


lija 


18. 


Božišnjak/Božitnjak 
Kurba/Kurba Mala 
Balabra 

Lončarić /Mala Balabra 
Mali Tremulić/Mali Tremul 
Plitki Tremulić/Trstikovac 
Velika Skala 

Veliki Tremulić/ Veli Tremul 
Gornja Aba 

Mala Aba/Abica 
Glamoč/Glavoč 

Sita 

Pelinjak 

Mala Skala 

Broskvenjak 

Brušnjak 

Sikica 

Borovnik 


U labirintu suhozida - porat Koromašnja 


19. Krbarić/Glavočić 
20. Rončić 

21. Sika/Pinezelić/ Tovar 
22. Žut 

23. Ravna Sika 

24. Baba 

25. Šćitna 

26. Did 

27. Maslinjak 

28. Gangaro/Dulukin Gangaro 
29. Tovarnjak 

30. Gustac 

31. Bikarijica/ Počivalo 
32. Velika Bisaga 

33. Mali Babujaš 

34. Veliki Babujaš 

35. Mala Bisaga 

36. Misi 

37. Ravna Sika 

38. Sanđela/Galijolica 
39. Galijolica 

40. Mali Dinarić 

41. Veliki Dinarić 

42. Kalahatin 

43. Babujaš/ Veliki Crnikovac 
44, Aba/Žiiška Aba 
45. Crnikovac 

46. Velika Dajna 

47. Blitvica 

48. Kamenar 

49, Klin/Mala Dajna 
50. Sridnja Dajna 

51. Gornja Dajna 

52. Brušnjača 


3. Svi kornatski otoci 
(Donji i Gornji 
Kornat) po abecedi 


Aba/Žuška Aba 
Arapovac/Crnikovac 
Baba 

Babina Guzica 
Babujaš/Veliki Crnikovac 


Kornatski vlasnički rebus - Smokica 

Bačvica 

Balabra 

Balun 
Bikarijica/Počivalo 
Bisaga 

Bisaga/Krpejina 

Blitvica 

Blitvica/Kurčev Primetnjak 
Borovnik 

Borovnik 
Božišnjak/Božitnjak 
Broskvenjak 

Brušnjača 

Brušnjak 

Crnikovac 
Crnikovac/Malo Šilo 
Desetinjak 

Did 

Donja Sikica/Caparinjak 


Porat Strižnja 


Donji Desetinjak 

Donji Kalahatin 
Dragunarica Mala/ 
Dragunara Mala 
Dragunarica Velika, 
Dragunara Vela 
Galijolica 
Gangaro/Dulukin Gangaro 
Garmenjak 
Glamoč/Glavoč 
Golić/Mala Bisaga/Golac 
Gominjak 

Gornja Aba 

Gornja Dajna 

Gornja Sikica/Kamičić 
Gornji Desetinjak 

Grego 

Gustac 

Gustac/Beli 


Gustac/Južnji Gustac 
Janjčar 

Južnji Opuh 

Kalahatin 

Kalahatin 

Kalahatin 

Kalahatin o' Gustaca 
Kalahatin o' Piškere 
Kalahatin o' Ropotnice 
Kamenar 

Kameni Opuh 

Kameni Zakan 

Kasela 

Kaselica/Mala Kasela 
Katina 

Klin/Mala Dajna 
Kolobučar 
Koritnjak/Zmorašnji Gustac 
Krbarić/Glavočić 


Kurba/Kurba Vela 
Kurba/Mala 

Kurnat 

Lavsa 

Levrnaka 

Lončarić /Mala Blabra 
Lucmarinjak 

Lunga 

Mala Aba 

Mala Aba / Abica 
Mala Bisaga 

Mala Katina 

Mala Panitula/Panitulica 
Mala Pulara 

Mala Sestrica 

Mala Skala 

Mala Skrižanja 
Mala Smokica 

Mala Svršata 

Mali Babujaš 

Mali Buč 

Mali Dinarić 

Mali Obručan/Trbuh 
Mali Prišnjak 

Mali Rašip 

Mali Škanj 

Mali Tremulić/Mali Tremul 
Mali Vodenjak 
Mana 

Maslinjak 
Maslinjak/Masnovac 
Misi 
Mrtenjak/Mrtovnjak 
Mrtvač/Mrtvac 
Obručan 

Okjuč 

Oršjak 

Pelinjak 

Piškera 

Plešćina 

Plika Sikica 

Pliki Tremulić/Trstikovac 
Prdusa 

Prišnjak 
Pulara/Velika Pulara 
Rašip 

Rašipić 

Ravna Sika 

Ravna Sika 

Ravna Sika 

Ravni Žakan 

Rončić 


Samograd 
Sandela/Galijolica 
Sika/Pinezelić/ Tovar 
Sikica 

Sikica 

Sita 

Skrižanja/Velika Skrižanja 
Smokica 

Smokvenjak 

Sridnja Dajna 

Strižnjak 

Sušica 

Svršata 

Šćitna 

Šilo - Šilo pod Bižanj 
Škuj 

Tovarnjak 

Tovarnjak/Veli Prišnjak 
Vela Aba/Donja Aba 
Velika Bisaga 

Velika Dajna 

Velika Panitula 

Velika Sestrica/Tajer 
Velika Skala 

Veliki Babujaš 

Veliki Buč/Obuč 

Veliki Dinarić 

Veliki Škanj 

Veliki Tremulić/Veli Tremul 
Vesejuh 

Vodeni Opuh/Pliki Opuh 
Vodenjak 
Vodenjak/Delinov Vodenjak 
Volić 

Vrtlić 

Zmorašnji Opuh 

Zornik 

Žut 


.Svi kornatski porti 


Pučinski niz: 
Ravni Žakan 

- Južnja Vala 

- Zmorašnja Vala 
Kameni Žakan 
Lavsa 
Piškera 
Velika Panitula 
Levrnaka 


Kornatski niz: 


Katina 


- Mala Provčrsa 


- Pod Katinu 


- Vela Proversa 


Svršata 
Kurnat 
- Suha Punta 
- Tribošci 
- Šandrini 
- Pod Bižanj 
- Šipnate 
- Lučica 
- Kravjačica 
- Strižnja 
- Male Vruje 
- Vruje 
- Gujak 
- Ropotnica 
- Koromašnja 
- Opat 
- Stinjiva 
- Statival 
- Lupčška 
Smokica 
Žutski niz: 
Glamoč 
Žut 
- Pinezel 
- Bizikovica 
- Pod Ražanj 
- Golubovac 


- Velika Žešnja 


- Mala Žešnja 
- Sarušćica 

- Strunac 

- Sabuni 

- Dragišina 

- Hijača 

- Pristanišće 


- Pod Muravnjak 


- Kovačev stan 
- Maslinovica 
Sitski niz: 
Šćitna 
Sita 
- Dulukini 
- Sumica 


- Čitapina Vala 

